open-index/open-wikipedia-markdown huggingface dataset:
ചേലക്കോട്

കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് ചേലക്കോട്. കൊണ്ടാഴി പഞ്ചായത്തിലാണ് ഈ ഗ്രാമം ഉൾപ്പെടുന്നത്. ചേലക്കോട് അന്തിമഹാകാളൻ ക്ഷേത്രം ഈ ഗ്രാമത്തിലാണ്. ഈ ക്ഷേത്രം പ്രകൃതിസുന്ദരമായ നെൽപ്പാടങ്ങളാൽ ചുറ്റപ്പെട്ട് കിടക്കുന്നു.  

## ജനസംഖ്യ
2011 ലെ സെൻസസ് പ്രകാരം ചേലക്കോടിലെ ആകെയുള്ള ജനസംഖ്യ 4236 ആണ്. അതിൽ 2027 പുരുഷന്മാരും 2209 സ്ത്രീകളൂം ആണ്. 

## വിദ്യാലയങ്ങൾ
* ജി എച്ച് എസ് എൽ പി സ്കൂൾ ചേലക്കോട്
* എ എസ് എൽ പി, ചേലക്കോട്

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
മൃദുരോമപൂപ്പ്

വെള്ളരി, പടവലം, പാവൽ, മത്തൻ തുടങ്ങിയ ചെടികളിൽ കണ്ടുവരുന്ന ഒരു കുമിൾരോഗമാണ് **മൃദുരോമപുപ്പ്**. സ്യൂഡോപെരോനോസ്പോറ ജനുസിൽപ്പെട്ട കുമിളുകളാണ് ഇതിന് കാരണം.
ഹാരി സ്റ്റൈൽസ്

ഒരു ബ്രിട്ടീഷ് ഗായകനും ഗാനരചയിതാവുമാണ് **ഹാരി സ്റ്റൈൽസ്** (, ജനനം 1 ഫെബ്രുവരി 1994). ബ്രിട്ടീഷ് ബാലസംഗീത സംഘം വൺ ഡയറക്ഷനിലെ അംഗമാണ്.

## അവലംബം

വർഗ്ഗം:1994-ൽ ജനിച്ചവർ

വർഗ്ഗം:ബ്രിട്ടീഷുകാർ
കച്ചേരി, കൊല്ലം

കൊല്ലം നഗരത്തിലെ ഒരു പ്രദേശമാണ് **കച്ചേരി** (താലൂക്ക് കച്ചേരി) കൊല്ലം താലൂക്ക് ഓഫീസ് ഇവിടെയാണു സ്ഥിതി ചെയ്യുന്നത്. കൊല്ലം ജില്ലാ കോർപറേഷനിലെ നാല്പത്തിയൊൻപതാമതു വാർഡായ ഇവിടെയാണു കൊല്ലം കെ.എസ്.ആർ.ടി.സി ബസ് സ്റ്റാൻഡും ബോട്ടുജട്ടിയും സ്ഥിതി ചെയ്യുന്നത്.

## അവലംബം

വർഗ്ഗം:കൊല്ലം നഗരത്തിലെ സ്ഥലങ്ങൾ
വർഗ്ഗം:കൊല്ലം കോർപ്പറേഷൻ-വാർഡുകൾ
ചാമക്കട

കൊല്ലം നഗരത്തിന്റെ വാണിജ്യകേന്ദ്രമാണു ചാമക്കട. മൊത്തക്കച്ചവടക്കാർക്കു പ്രസിദ്ധമാണു ഇവിടം. കൊല്ലം തോടിന്റെ വശത്തായി സ്ഥിതി ചെയ്യുന്ന ഇവിടെ നിന്നും ജലമാർഗ്ഗം തിരുവനന്തപുരം, ആലപ്പുഴ എന്നിവിടങ്ങളിലേക്കുള്ള ചരക്കുനീക്കം നടന്നിരുന്നു.

വർഗ്ഗം:കൊല്ലം നഗരത്തിലെ സ്ഥലങ്ങൾ
ഇലനാട്

കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് എളനാട്. 

## ജനസംഖ്യ
2011 ലെ സെൻസസ് പ്രകാരം ഇലനാടിലെ ആകെയുള്ള ജനസംഖ്യ 11376 ആണ്.  എല്ലാ ഫെബ്രുവരിയിലും ഇലനാട് വേല എന്ന പേരിൽ വലിയൊരു ഉത്സവം ഇവിടെ നടക്കാറുണ്ട്. സെന്റ് മേരീസ് ഓർത്തഡോക്സ് സിറിയൻ പള്ളിയാണ് ഇവിടുത്തെ ഏറ്റവും പഴക്കമുള്ള പള്ളി. 

## സാമ്പത്തികം
ഇവിടുത്തെ ജനങ്ങൾ പ്രധാനമായും കൃഷിയും അതുമായി ബന്ധപ്പെട്ട തൊഴിൽ ചെയ്തു ജീവിക്കുന്നവരാണ്. റബ്ബർ കൃഷിയും ചിലർ ചെയ്യുന്നുണ്ട്. ചേലക്കര നിയോജകമണ്ഡലത്തിൽ പെട്ടതാണ് ഈ ഗ്രാമം. മണ്ണത്തിപ്പാറ എന്ന പേരിൽ ഒരു വെള്ളച്ചാട്ടം ഉണ്ടിവിടെ. 

## വിദ്യാലയങ്ങൾ
* സെന്റ് ജോൺസ് ഹൈസ്കൂൾ
* ജി യു പി സ്കൂൾ
* എ എൽ പി സ്കൂൾ
* സഞ്ചോസ് സെൻട്രൽ സ്കൂൾ
* ഹോളി ഫാമിലി നർസറി സ്കൂൾ
* കലിയറോഡ് ജരം സ്കൂൾ
 
## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
കേരള ഭുവൻ പോർട്ടൽ

കേരളത്തിന്റെ വികസനത്തിന് ഉപഗ്രഹ സാങ്കേതികവിദ്യ ഉപയോഗപ്പെടുത്തുന്നതിന്റെ ഭാഗമായി, ഐ.എസ്.ആർ.ഒ.യുടെ സഹായത്തോടെ പ്രത്യേകം
തയ്യാറാക്കിയ ആപ്ളിക്കേഷനാണ് **കേരള ഭുവൻ പോർട്ടൽ**.  കുടിവെള്ള പദ്ധതി, ദുരന്തനിവാരണം, വികേന്ദ്രീകൃതാസൂത്രണം, നഗര–ഗ്രാമ വികസനം, കൃഷിവികസനം തുടങ്ങിയവയ്ക്കെല്ലാം കേരളഭുവൻ സഹായകമാകും. 70 ശതമാനത്തിലേറെ തദ്ദേശസ്ഥാപനങ്ങളുടെ   ജിയോ മാപ്പിങും  കഡസ്ട്രൽ മാപ്പിങും പൂർത്തിയാക്കിയിട്ടുണ്ട്. ഭൂജല ലഭ്യത, വനം, കാർഷികമേഖല,  തണ്ണീർതടങ്ങൾ, ജലാശയങ്ങൾ, തരിശുഭൂമി, റെയിൽ–റെയിൽ ഗതാഗത ശൃംഖല  തുടങ്ങി എല്ലാ വിവരങ്ങളും ഇതിൽപെടും.
## ലക്ഷ്യം
* ഉപഗ്രഹചിത്രങ്ങളും മറ്റു വിവരങ്ങളും ഉപയോഗിച്ച് സംസ്ഥാനത്തിന്റെ സമ്പൂർണ വിവരശേഖരണം നടത്തി വഴി വികസന പ്രവർത്തനങ്ങൾക്കായി ഉപയോഗപ്പെടുത്തുക.
* അഞ്ചു മുതൽ പത്തു മീറ്റർ വരെയുള്ള സൂക്ഷ്മതല വിവരങ്ങൾ ശേഖരിക്കുക. 
## കേരള റിമോട്ട് സെൻസിംഗ് ആൻഡ് എവിറോൺമെന്റ് സെന്റർ
ഐ. എസ്. ആർ.ഒയുമായി ചേർന്ന് ചീഫ് സെക്രട്ടറി അദ്ധ്യക്ഷനായി കേരള റിമോട്ട് സെൻസിംഗ് ആൻഡ് എൻവിറോൺമെന്റ് സെന്റർ എന്ന സ്ഥാപനം രൂപീകരിച്ചാണ് സംസ്ഥാനത്തെ 128 ഓളം സർക്കാർ വകുപ്പുകളേയും സ്ഥാപനങ്ങളേയും ബഹിരാകാശ സാങ്കേതിക വിദ്യയുടെ സഹായത്തോടെ ഭരണ നവീകരണവും വികസനവും സാധ്യമാക്കാനുള്ള ശ്രമം നടത്തുന്നത്
## അവലംബം


വർഗ്ഗം:ഭൂവിവര വ്യവസ്ഥ
വർഗ്ഗം:കേരളം
അന്നണ്ടലെ ഗിത്താർമത്സ്യം

കടൽ വാസിയായ ഒരു മൽസ്യമാണ് **അന്നണ്ടലെ ഗിത്താർമത്സ്യം ** അഥവാ **Annandale's Guitarfish (Annandale's Shovelnose Ray). ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വസ്തുതകൾ അപര്യാപ്തമായ സ്പീഷിസുകൾ എന്നാണ്. It reaches a length of approximately 56&nbsp;cm. They are ovoviviparous fishes.

## അവലംബം

## പുറത്തേക്കുള്ള കണ്ണികൾ
* http://www.marinespecies.org/aphia.php?p=taxdetails&id=271594
* http://www.itis.gov/servlet/SingleRpt/SingleRpt?search_topic=TSN&search_value=564442
* http://indiabiodiversity.org/species/show/233362

## ഇതും കാണുക
കേരളത്തിലെ മൽസ്യങ്ങളുടെ പട്ടിക
മഹാകാല

മംഗോളിയയിൽ നിന്നും ഫോസിൽ കണ്ടെത്തിയ ഒരു ദിനോസർ ആണ് **മഹാകാല** .  അന്ത്യ ക്രിറ്റേഷ്യസ് കാലത്തു ആണ് ഇവ ജീവിച്ചിരുന്നത് 

## ശരീര ഘടന
70 സെന്റീ മീറ്റർ  മാത്രം നീളം ഉള്ള ചെറിയ ദിനോസർ ആയിരുന്നു ഇവ. കയ്യിനും കാലിനും മെലിഞ്ഞു നീണ്ട പ്രകൃതി ആയിരുന്നു. കൈയിൽ നീളമുള്ള ഒരു നഖം ഉണ്ടായിരുന്നു. 

## കുടുംബം
തെറാപ്പോഡ വിഭാഗത്തിൽ പെട്ടവയാണ് ഇവ.

## അവലംബം

## പുറത്തേക്കുള്ള കണ്ണികൾ
*HTML version of "A Basal Dromaeosaurid and Size Evolution Preceding Avian Flight"
*http://www.prehistoric-wildlife.com/species/m/mahakala.html 
വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
മോൻ ജനത

ബർമ്മയിലെ ഒരു ഗോത്ര ജനവിഭാഗമാണ് **മോൻ ജനത**-(Mon people). ഇപ്പോഴത്തെ മ്യാൻമറിലെ മോൻ സംസ്ഥാനത്തും പെഗു ഡിവിഷനും ബാഗോ ഡിവിഷനും ചേർന്നുള്ള ബാഗോ പ്രവിശ്യയിലുമാണ് ഈ ജനത വസിക്കുന്നത്. കൂടാതെ ബർമ്മയുടേയും തായ്‌ലാന്റിന്റേയും തെക്കൻ തീരത്തും ഇർറവാഡി നദീമുഖ തുരുത്തിലും മോൻ ജനങ്ങൾ വസിക്കുന്നുണ്ട്. തെക്കുകിഴക്കൻ ഏഷ്യയിലെ ആദ്യകാല ജനതയിൽ ഉൾപ്പെട്ട ഒരു വിഭാഗമാണ് മോൻ ജനത. ഇൻഡോചൈനയിൽ ബുദ്ധമതത്തിലെ ഒരു അവാന്തര വിഭാഗമായ ഥേരവാദ ബുദ്ധിസം പ്രചരിപ്പിച്ചത് ഈ ജനതയാണ്. ബർമ്മൻ സംസ്‌കാരത്തിന്റെ സ്വാധീനമായിരുന്നു മോൻ ജനതയുടെ പ്രധാന സ്രോതസ്സ്. 
ആസ്‌ട്രോഏഷ്യാറ്റിക് ഭാഷയായ മോൻ ഭാഷയാണ് ഇവർ സംസാരിക്കുന്നത്. 
ദക്ഷിണപൂർവേഷ്യൻ രാജ്യങ്ങളിൽ എട്ട് കോടിയോളം ജനങ്ങൾ ഉപയോഗിക്കുന്ന ഭാഷകളെ ദക്ഷിണപൂർവേഷ്യൻ ഭാഷകൾ എന്നോ ആസ്‌ട്രോഏഷ്യാറ്റിക് ഭാഷകൾ എന്നോ അറിയപ്പെടുന്നുടുന്നുണ്ട്. തായ്‌ലാന്റിലെ ആദിമ ജനവിഭാഗമായ നിയാഹ് കുർ ജനതയും മോൻ ജനതയുടെതും പൊതുവായ ഒരു ഉറവിടമാണെന്നാണ് കരുതുന്നത്. 
കിഴക്കൻ മോൻ ജനത തായ്‌ലാന്റിലെ നിലവിലെ രാജകുടുംബത്തിൽ പെട്ടവരാണ്, വളരെ മുൻപ് തായ് സംസ്‌കാരത്തിലേക്ക് സ്വംശീകരിച്ച മോൻ വംശജരാണ് ഇവർ. എന്നാലും ജങ്കിരി രാജവംശത്തിലെ സ്ത്രീകൾ അവരുടെ അനുഷ്ടാനങ്ങൾ ഇപ്പോയും നിലനിർത്തുന്നുണ്ട്. 
അവരുടെ മോൻ പാരമ്പര്യങ്ങളും തായ് കോർട്ടിൽ ഇപ്പോഴും സജീവമായി നിലനിർത്തുന്നുണ്ട്. 
ബർമ്മയിലെ പടിഞ്ഞാറൻ മോൻ ജനത, വലിയ തോതിൽ ബമർ സൊസൈറ്റിയാൽ ആഗിരണം ചെയ്യപ്പെട്ടിരിക്കുന്നു, എന്നാൽ, തങ്ങളുടെ ഭാഷയും സംസ്‌കാരവും കാത്തുസൂക്ഷിക്കുമെന്നും രാഷ്ട്രീയ സ്വയം ഭരണവകാശം  വീണ്ടെടുക്കാനുള്ള പോരാട്ടം തുടരുകയാണ് ഇവർ
ബർമ്മയിലെ മോൻ ജനത അവരുടെ പരമ്പരാഗത് മേഖലകളെ അടിസ്ഥാനമാക്കി മൂന്ന് ഉപവിഭാഗങ്ങളായി തരംതിരിച്ചിരിക്കുന്നു. ഇർറാവഡി ഡൽറ്റയിലെ പത്തീനിലുള്ള മോൻ ജനത **മാൻ നിയ** എന്നും മധ്യ പ്രവിശ്യയിലെ ബാഗോവിലുള്ള മോൻ ജനങ്ങൾ **മാൻ ദുയിൻ** തെക്കുകിഴക്കൻ മൊട്ടമയിലുള്ള മോൻ വംശം **മാൻ ഡ** എന്ന പേരിലുമാണ് അറിയപ്പെടുന്നത്.
മോൻ ജനതയും ബമർ ജനതയും പൊതുവായി ജനിക പരമായി  ചില സാമ്യതകൾ അടുത്ത കാലത്ത് നടന്ന പഠനങ്ങൾ സൂചിപ്പിക്കുന്ന തെളിവുകൾ കണ്ടെത്തിയിട്ടുണ്ട്. 
## ചരിത്രം

തെക്കുകിഴക്കൻ ഏഷ്യയുടെ വടക്ക് ഭാഗത്ത് ചൈനവരെയും,കിഴക്ക് ചൈനാ സമുദ്രം വരെയും വ്യപിച്ചു കിടക്കുന്ന മുനമ്പായ ഇന്തോചൈനയിലെ ആദ്യകാല ഗോത്രങ്ങളിൽ ഒന്നാണ് മോൻ ജനതയെന്നാണ് വിശ്വാസം. (ഇന്നത്തെ കംബോഡിയ,വിയറ്റ്‌നാം,ലാവോസ് എന്നീ രാജ്യങ്ങൾ ഉൾക്കൊള്ളുന്ന പ്രദേശമാണ് ഇന്തോചൈന. )
ഈ ജനത മധ്യ തായ്‌ലാന്റിൻ ആറു മുതൽ 13ആം നൂറ്റാണ്ടുവരെ ദ്വാരവതി (Dvaravati) നാഗരികത ഉൾപ്പെടെ ചില നാഗരികതകളും സ്ഥാപിച്ചിരുന്നു.
അവരുടെ സംസ്‌കാരം തായ്‌ലാന്റിലെ ഏറ്റവും വലിയ പ്രവിശ്യയായിരുന്ന ഇസാൻ വരെ വ്യാപിച്ചു.
മധ്യ ലാവോസിലെ ശ്രി ഗോതാപുര, നോർത്ത് ഈസ്‌റ്റേൺ തായ്‌ലാന്റ്, നോർത്തേൺ തായ്‌ലാന്റിലെ ഹരിപുൻചായി, താറ്റോൺ കിംഗ്ഡം വരെ ഇവരുടെ സ്വാധീനം വ്യാപിച്ചിരുന്നു. 

തങ്ങളുടെ ഹിന്ദു സമകാലികരായ ഖെമർ, ചാം ജനങ്ങളിൽ നിന്നും വ്യത്യസ്തമായി ശ്രിലങ്കയിൽ നിന്നുള്ള ഥേരവാദ മിഷണറിമാരിൽ നിന്ന് ആദ്യമായി ബുദ്ധമതം സ്വീകരിച്ചത് മോൻ ജനതയായിരുന്നു.
എഡി 550ൽ ഉപയോഗിച്ചതെന്ന് കരുതുന്ന പുരാതന മോൻ കൈയെഴുത്ത് പ്രമാണങ്ങൾ മധ്യ തായ്‌ലാന്റിലെ സരബുരി പ്രവിശ്യയിലെ ഒരുഗുഹയിൽ നിന്ന് കണ്ടെത്തി. മോൻ ജനത പല്ലവ അക്ഷരമാല സ്വീകരിച്ചിരുന്നു.

എന്നാൽ, താറ്റോൺ രാജവംശവുമായി ബന്ധപ്പെട്ട യാതോരു അവശിഷ്ടങ്ങളും കണ്ടെത്തിയിട്ടില്ല. ബമർ ജനതയുടെയും നോർത്തേൺ തായ്‌ലാന്റിലെ ലന്ന രാജവംശത്തേയും കുറിച്ച് ഇതിൽ പരാമർശമുണ്ടായിരുന്നു.

## കുറിപ്പുകൾ

## അവലംബം

*
*

വർഗ്ഗം:വംശീയ വിഭാഗങ്ങൾ
നാസിജർമനിയുടെ പോളണ്ടിലേക്കുള്ള അധിനിവേശം (1939)

1939 സെപ്റ്റംബർ 1-ന്‌, ജർമനി പോളണ്ടിനെ ആക്രമിക്കുന്നതോടു കൂടി രണ്ടാം ലോകമഹായുദ്ധത്തിന്‌ ആരംഭമായി. ഈ മിന്നലാക്രമണത്തിനു ജർമനി നൽകിയ പേരു 'ഓപ്പറേഷൻ വെയിസ്സ്' എന്നായിരുന്നു. ഇതേ തുടർന്നു സെപ്റ്റംബർ 3-ന്‌ ബ്രിട്ടൺ‍, ഓസ്ട്രേലിയ, ന്യൂസിലാൻഡ്, ഫ്രാൻസ്, ഇന്ത്യ[2] എന്നീ രാജ്യങ്ങളും സെപ്റ്റംബർ 6 ന്‌ ദക്ഷിണാഫ്രിക്ക, കാനഡ എന്നീ രാജ്യങ്ങളും ജർമനിയ്ക്കെതിരെ യുദ്ധം പ്രഖ്യാപിച്ചു. പടിഞ്ഞാറു ഭാഗത്തു നിന്നും നാസി ജർമനി പൊളണ്ടിനെ ആക്രമിച്ചുകൊണ്ടിരുന്നപ്പോൾ കിഴക്കു നിന്നും സോവിയറ്റ് യൂണിയനും പോളണ്ടിനെ ആക്രമിക്കുകയായിരുന്നു. ഒടുവിൽ സെപ്റ്റംബർ 27-നു പോളണ്ട് കീഴടങ്ങുകയും ഭൂപ്രദേശം ജർമനിയും സോവിയറ്റ് യൂണിയനും പങ്കിട്ടെടുക്കുകയും ചെയ്തു. 1940 ഏപ്രിൽ 9 നു നാസി ജർമനി ഓപ്പറേഷൻ വെസെൻബർഗ് എന്ന സൈനികനടപടിയിലൂടെ‍ ഡെന്മാർക്ക്, നോർ‌വേ എന്നീ രാജ്യങ്ങളേയും മേയ് 10-ന്‌ ഓപ്പറേഷൻ ഗെൽബ് എന്ന നടപടിയിലൂടെ ഹോള‍ണ്ട്, ബെൽജിയം, ലക്സംബർഗ്ഗ് എന്നീ രാജ്യങ്ങളേയും ആക്രമിച്ചു കീഴ്പ്പെടുത്തി. തുടർന്ന് ഫ്രാൻസിനെ ആക്രമിക്കാൻ തുടങ്ങി. 1940 ജൂൺ 25-ന്‌ ഫ്രാൻസ്, ജർമനിയുടെ മുൻപിൽ നിരുപാധികം കീഴടങ്ങി. ഫ്രാൻസ് അധിനിവേശത്തിനു ജർമനി നൽകിയ പേര് ഓപ്പറേഷൻ റെഡ് എന്നായിരുന്നു.

വർഗ്ഗം:രണ്ടാം ലോകമഹായുദ്ധം
ജാപ്പനീസ് ചെന്നായ

വംശനാശം സംഭവിച്ച ഒരു ചെന്നായ ഉപവർഗ്ഗം ആണ്  **ജാപ്പനീസ് ചെന്നായ** , ജപ്പാനിലെ തദ്ദേശീയമായി കാണപ്പെട്ട രണ്ടു ചെന്നായ ഉപവർഗ്ഗങ്ങളിൽ ഒന്നാണ് ഇവ. ഹോൻഷു ചെന്നായ (Honshū) എന്നും ഇവ അറിയപ്പെട്ടിരുന്നു . ജപ്പാനിലെ ഷിന്ടോ മത പ്രകാരം ഒകാമി ( ചെന്നായക്ക് ജപ്പാനിൽ ഉള്ള വിളി പേര് ) കാമി ആത്മാക്കളുടെ സന്ദേശ വാഹകർ ആണ് . ഇവ കാർഷിക വിളകളെ നശിപ്പിക്കുന്ന മൃഗങ്ങൾ ആയ കാട്ടു  പന്നി , മാൻ എന്നിവയിൽ നിന്നും സംരക്ഷണവും നൽകുന്നു എന്നാണ് വിശ്വാസം . ഇവയെ ബന്ധപെടുത്തുന്നത് പർവ്വതങ്ങളിൽ ഉള്ള ആത്മാവായ യാമ നോ കാമിയുമായാണ് . 

## പേര്
ഗ്രേ വുൾഫിന്റെ ഉപവർഗ്ഗമായ പേര് വരുന്നത് രണ്ടു ഗ്രീക്ക് വാക്കുകളിൽ നിന്നാണ് , ഗ്രീക്ക് ഹൊഡോ ( വഴി ) , പഹ്‌യ്‌ലാക്സ്  ( സംരക്ഷകൻ ) . ജാപ്പനീസ് നാടോടി കഥകളിൽ ചെന്നായയെ യാത്രകാരെ സംരക്ഷിക്കുകയും പിൻതുണക്കുകയും ചെയ്യുന്ന ജീവികൾ ആയാണ് കാണിക്കുന്നത് .

## ശരീര ഘടന
കാനിസ് ലൂപസ് ഹൊഡോ ഫിലസ് എന്ന ജീവ നാമം ഉള്ള ഇവയെ 1839 ൽ ടീമിനക്ക് ആണ് വർഗ്ഗീകരണം നടത്തിയത്. ചെന്നായെക്കാളും കുറിയ കാലുകൾ ആയിരുന്നു ഇവയുടെ ഒരു സവിശേഷത , രോമങ്ങൾ മൃദുവായതും ചെറുതും ആയിരുന്നു. ഏഷ്യയിലും അമേരിക്കയിലെയും മറ്റു ചെന്നായ്ക്കളെ അപേക്ഷിച്ചു വലിപ്പത്തിൽ ചെറുതായിരുന്നു ഇവ. തോളറ്റം ഉള്ള ഉയരം 56–58 സെന്റീ മീറ്റർ മാത്രം ആയിരുന്നു .

## ആവാസ വ്യവസ്ഥ
ജപ്പാനിലെ തദ്ദേശീയ ഇനമായിരുന്നു ഇവ .  (*Canis lupus hodophilax* Temminck, 1893) ജപ്പാൻ ദീപുകൾ ആയ ഹോൻഷു , ഷിക്കോകൂ , കെയുഷു എന്നിവിടങ്ങളിൽ ആയിരുന്നു ഇവയെ സ്വാഭാവികമായി കണ്ടു വന്നിരുന്നത് . പക്ഷെ ഹൊക്കൈഡോ ദീപിൽ ഇവയെ കണ്ടിരുന്നില്ല , പകരം അവിടെ മറ്റൊരു ഉപവർഗ്ഗം ആയ ഹൊക്കൈഡോ ചെന്നായ ആയിരുന്നു ഉണ്ടായിരുന്നത് . റഷ്യയിലെ യാന നദിയുടെ തീരത്തു നിന്നും കിട്ടിയ ഒരു സ്പെസിമെൻ 28000 വർഷം പഴക്കമുള്ളതും ഇവയോട് പാരമ്പര്യമായി സാമ്യം പുലർത്തുന്നതും ആണെന്ന് കണ്ടെത്തി  ഇത് ഇവ വളരെ മുൻ കാലങ്ങളിൽ ഏറെ സ്ഥലങ്ങളിൽ വ്യാപിച്ചിരുന്നതായും കണ്ടെത്താൻ സഹായിച്ചു , ഈ സ്പെസിമെനിലെ ഡി എൻ എ പഠനങ്ങൾ ആണ് ഇതിനു വഴി തെളിച്ചത് . 

## വംശനാശം
ജാപ്പനീസ് ചെന്നായെ വംശനാശം സംഭവിച്ച ജീവികളുടെ കൂട്ടത്തിൽ ആണ് പെടുത്തിയിട്ടുള്ളത് , ഇവയെ അവസാനമായി കണ്ടത് 1905 ൽ ജപ്പാനിലെ നര പരിധിയിൽ ഉള്ള ഹിഗാഷി-യോഷിനോ എന്ന ഗ്രാമത്തിൽ ആണ് . ഇതിനു ശേഷം 1997 വരെ നിരവധി തവണ ഇവയെ പോലെ കുറിയ കാലുള്ള ജീവികളെ കണ്ടതായി നിരവധി റിപ്പോർട്ടുകൾ ഉണ്ടെക്കിലും ഇവയൊന്നും ഇത് വരെ സ്ഥിരീകരിച്ചിട്ടില്ല . ഏറ്റവും അവസാനമായി 2000 ആണ്ടിൽ ഇവയെ കണ്ടു എന്ന വാദം തട്ടിപ്പ് ആണെന്ന് കണ്ടെത്തിയിരുന്നു , ജാപ്പനീസ് ജീവശാസ്ത്രജന്മാരുടെ അഭിപ്രായത്തിൽ ഇവയെല്ലാം തെരുവ് നായകളെ കണ്ടു തെറ്റിദ്ധരിച്ചാണ് ആവാൻ ആണ് സാധ്യത.

വംശനാശം സംഭവിക്കാൻ ഉള്ള പല കാരണങ്ങളും ചൂണ്ടി കാണിക്കപ്പെടുന്നു , പ്രബലമായ വാദങ്ങൾ ഇവയാണ് 1701 ൽ ഇവയെ കൊല്ലാൻ ഉത്തരവ് വന്നതായി രേഖകൾ ഉണ്ട് , 1742 യോടെ വേട്ടക്കാർ വേദി കോപ്പുകൾ കൊണ്ടും വിഷം വെച്ചും ഇവയെ കൊല്ലാൻ തുടങ്ങി . 1736 ൽ വ്യാപകമായി പേ വിഷ ബാധ പടർന്നു പിടിച്ചിരുന്നു , ഇതേ തുടർന്ന് ഇവയെ കൊല്ലാൻ ഉത്തരവ് ഇറങ്ങുകയും ഒരു തലമുറ മുഴുവനായും ഇവയെ കൊല്ലുകയും ചെയ്തത് , ഇവയുടെ ഉന്മൂല നാശത്തിനു കാരണമായി .

## അവലംബം

## പുറത്തേക്കുള്ള കണ്ണികൾ

*
*

വർഗ്ഗം:ചെന്നായ്ക്കൾ
പടിഞ്ഞാറെ വെള്ളാനിക്കര

കേരളത്തിലെ തൃശ്ശൂർ ജില്ലയിലെ പ്രധാന നഗരപ്രാന്തവും തൃശ്ശൂർ നഗര കവാടവുമായ മണ്ണുത്തിയോട് ചേർന്നുള്ള ഒരു ചെറുഗ്രാമമാണ്  **വെള്ളാനിക്കര**. മാടക്കത്തറ ഗ്രാമപഞ്ചായത്തിന്റെ ഭാഗമാണിത്. കേരള കാർഷിക സർവ്വകലാശാല ഇവിടെ സ്ഥിതി ചെയ്യുന്നു.

തൃശ്ശൂർ ജില്ലയുടെ കിഴക്ക് പത്ത് കിലോമീറ്റർ മാറി , മണ്ണുത്തിയിൽ നിന്ന് രണ്ടു കിലോമീറ്റർ വടക്ക് മാറി വെള്ളാനിക്കര സ്ഥിതിചെയ്യുന്നു.
വെള്ളാനിക്കരയുടെ കിഴക്കേ ഭാഗമായ കിഴക്കേ വെള്ളാനിക്കരയിൽ ആണ് കേരള കാർഷിക സർവ്വകലാശാല കേരള വനശാസ്ത്ര കോളേജ് എന്നിവ സ്ഥിതി ചെയ്യുന്നത്. തൃശ്ശൂർ-മുക്കാട്ടുക്കര-മണ്ണുത്തി റോഡിൽ മര്യാദമൂല ജങ്ക്ഷനിൽ നിന്ന് ഒരു കിലോമീറ്റർ സഞ്ചരിച്ചാൽ പടിഞ്ഞാറെ വെള്ളാനിക്കരയിൽ എത്തിച്ചേരും. പ്രശസ്തമായ **[[ശ്രീ ആണ്ടുണ്ണിദേവർ ശിവക്ഷേത്രം]]** , ഗവ.ആയുർവേദ ആശുപത്രി,വെള്ളാനിക്കര സഹകരണബാങ്ക് ആസ്ഥാനം, വെള്ളാനിക്കര വില്ലേജ് ഓഫീസ്,പടിഞ്ഞാറെ വെള്ളാനിക്കര ഗ്രാമീണവായനശാല,വെള്ളാനിക്കര ശ്രീ അയ്യപ്പൻക്കാവ് ക്ഷേത്രം  എന്നിവ ഇവിടെ സ്ഥിതിചെയ്യുന്നു.

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ചരിത്രാതീത തേര മ്യൂസിയം

ഈജിയൻ കടലിന്റെ തെക്കൻ ഭാഗത്ത് ഗ്രീസിന്റെ ഭൂപ്രദേശത്ത് നിന്ന്‌ ഏകദേശം 200 കിലോമീറ്റർ ( 120 മൈൽ) തെക്കുകിഴക്കായി സ്ഥിതിചെയ്യുന്ന സാന്റോറിനി (Santorini) ദ്വീപിന്റെ (പ്രാചീന കാലത്ത് തേര (**Thera**) എന്നും തിര (Thira) എന്നുമാണ്
ഇത് അറിയപ്പെട്ടിരുന്നത്.) തലസ്ഥാനമായ **ഫിറ**യിൽ (Fira) സ്ഥിതിചെയ്യുന്ന ഒരു മ്യൂസിയമാണ് **ചരിത്രാതീത തേര മ്യൂസിയം** - **Museum of Prehistoric Thera**
1956ൽ ഇവിടെയുണ്ടായ ഒരു ഭൂകമ്പത്തെ തുടർന്ന് തകർന്ന ഒരു പഴയ യിപപന്തി ചർച്ച് (Ypapanti Church) നിന്നിടത്താണ് ഈ മ്യൂസിയം നിർമ്മിച്ചിരിക്കുന്നത്.
സാന്റോറിനിയിൽ നടത്തിയ വിവിധ ഖനനങ്ങളിൽ ലഭിച്ച നിരവധി അതിശയിപ്പിക്കുന്ന, മനുഷ്യന്റെ കരകൗശലസാമർത്ഥ്യഫലമായി നിർമ്മിതമായ ഉപകരണങ്ങളും വസ്തുക്കളും ഇവിടെ സൂക്ഷിച്ചിട്ടുണ്ട്. ദ്വീപിന്റൈ തെക്കുപടിഞ്ഞാറൻ ഭാഗമായ അക്രോത്‌റിയിലും മറ്റും നടത്തിയ ഖനനങ്ങളിൽ ലഭിച്ചവയാണിവ.
1867ൽ ഫ്രഞ്ച് ഭൗമശാസ്ത്രജ്ഞനായ എഫ് ഫൗഖ് നടത്തിയ ആദ്യ ഖനനം നടത്തിയത്. അതിന് ശേഷം ചില തദ്ദേശവാസികൾ ഒരു ഖനിയിൽ നിന്ന് പഴയ അവശിഷ്ടങ്ങൾ കണ്ടെത്തി.
പിന്നീട്, 1895-1900 വർഷത്തിൽ, ജർമ്മൻ പുരാവസ്തുശാസ്ത്രജ്ഞൻ ഫ്രഡറിക് ഹില്ലർ വോൻ ഗായിട്രിൻജൻ പുരാവസ്തുഗവേഷണം നടത്തി, തേര ദ്വീപിലെ മെസ വൗനോ മലമ്പ്രദേശത്ത് നടത്തിയ പുരാവസ്തു ഗവേഷണത്തിൽ പുരാതന തേരയുടെ അവശിഷ്ടങ്ങൾ കണ്ടെത്തി..
ബിസി ഒമ്പതാം നൂറ്റാണ്ടിൽ അവിടെ ഉണ്ടായിരുന്ന വാസസ്ഥലങ്ങൾ കേന്ദ്രീകരിച്ചായിരുന്നു അദ്ദേഹത്തിന്റെ ഗവേഷണം. ഇക്കാലയളവിൽ സ്പാർട്ട എന്ന പേരിൽ ഒരു കോളനി ഉണ്ടായിരുന്നതായി വിശ്വസിക്കപ്പെടുന്നുണ്ട്. 
അക്രോതിരിക്ക് സമീപമുള്ള പൊട്ടാമോസ് പ്രദേശത്ത് ഏതൻസിലുള്ള ജർമ്മൻ ആർക്കിയോളജിക്കൽ ഇൻസ്റ്റിറ്റിയൂട്ടിന്റെ  മേൽനോട്ടത്തിൽ ആർ സഹ്ൻ ഖനനം നടത്തി. 
പ്രധാനപ്പെട്ട പുരാവസ്തു ഖനനം നടന്നത് ഏതൻസിലെ ആർക്കിയോളജിക്കൽ സോസൈറ്റിയുടെ മേൽനോട്ടത്തിൽ അക്രോതിരിയിലായിരുന്നു.

## വിവരണം

നവീന ശിലായുഗം മുതൽ വെങ്കല യുഗം വരെയുള്ള തേര ദ്വീപിന്റെ ചരിത്രം ഈ മ്യൂസിയത്തിൽ കാണാവുന്നതാണ്. 3300 ബിസി വരേയുള്ള അക്രോതിരിയുടെ ചരിത്രം ഇവിടെ കാണാം. ബിസി 17ആം നൂറ്റാണ്ടിലെ ഈ നഗരത്തിന്റെ ആഡംബരം വരച്ചുകാട്ടുന്ന അതിശയിപ്പിക്കുന്ന ധാരാളം പൂർവ്വകാല കരകൗശല വസ്തുക്കളും ഇവിടെ ഒരുക്കിയിട്ടുണ്ട്.
മൺപാത്രങ്ങൾ, ശിൽപങ്ങൾ, ആഭരണങ്ങൾ, ചുവർ ചിത്രങ്ങൾ, ആരാധനാ വസ്തുക്കൾ എന്നിവ കാലക്രമത്തിനനുസരിച്ച് ക്രമീകരിച്ചിട്ടുണ്ട് ഇവിടെ. കൂടാതെ, ചുവർ ചിത്രങ്ങളിലൂടെ സ്മാരക കല വിശദമായി അവതരിപ്പിച്ചിട്ടുണ്ട്.

നവശിലായുഗത്തിൽ ഉപയോഗിച്ചതെന്ന കരുതപ്പെടുന്ന തേര ദ്വീപിൽ നിന്ന് കണ്ടെടുത്ത് മൺപാത്രങ്ങൾ മ്യൂസിയത്തിൽ ഉദാഹരണ സഹിതം വിവരിക്കുന്നുണ്ട്. 
കൂടാതെ ആദ്യകാല വെങ്കലയുഗത്തിലെ മാർബിളിൽ തീർത്ത ചെറുപ്രതിമകളും ഇവിടെ സൂക്ഷിച്ചിട്ടുണ്ട്. 
ആദ്യകാല വെങ്കല യുഗം രണ്ടു മുതൽ ആദ്യകാല വെങ്കല യുഗം മൂന്ന് വരെയുള്ള കാലഘട്ടത്തിലെ സ്ഥിതി മാറ്റ ഘട്ടങ്ങൾ ഇവിടെ ഉദാഹരണ സഹിതം വിവരിക്കുന്നുണ്ട്. ക്രിസ്റ്റിയാന എന്ന ചെറുദ്വീപിൽ നിന്നും അക്രോതിരി എന്നിവിടങ്ങളിൽ നിന്നും കണ്ടെടുത്തതാണ് ഇവയിൽ മിക്കവയും. 
മധ്യ വെങ്കല യുഗത്തിലെ പാത്രങ്ങളിൽ ശ്രദ്ധേയമായ പക്ഷി കൂജകളാണ് പ്രതിനിധീകരിക്കുന്നത്, ഇവയുടെ ഒരു പരമ്പര തന്നെ ഇവിടെ സൂക്ഷിക്കുന്നുണ്ട്. 
പല പാത്രങ്ങളിളും മീവൽ പക്ഷികളാണ് ചിത്രീകരിച്ചിരിക്കുന്നത്. ബി.സി 18 ആം നൂറ്റാണ്ട് മുതൽ 20ആം നൂറ്റാണ്ട് വരെയുള്ള കാലയളവിൽ ഉപയോഗിച്ചവയാണിവ എന്നാണ് കണക്കാക്കപ്പെടുന്നത്. ഫ്‌റ്റെല്ലോസ്, മെഗലോച്ചോരി, അക്രോതിരി എന്നിവിടങ്ങളിൽ നിന്ന് കണ്ടെടുത്തവയാണ് ഈ പാത്രങ്ങൾ. 
തേര ദ്വീപിലെ വിവിധ പ്രദേശങ്ങളിൽ നിന്ന് കണ്ടെടുത്ത ആദ്യകാല വെങ്കല യുഗത്തിലെ ലോഹ കരകൗശല വസ്തുക്കൾ ഈ മ്യൂസിയത്തിൽ പ്രദർശിപ്പിക്കുന്നുണ്ട്.

## അവലംബം
നൈജീരിയയിലെ കാച്ചിൽ ഉൽപ്പാദനം

വലത്ത്‌|ലഘുചിത്രം|300x300ബിന്ദു|ലോകത്തെ കാച്ചിൽ ഉൽപ്പാദനം
വലത്ത്‌|ലഘുചിത്രം|300x300ബിന്ദു|ചന്തയിൽ കാച്ചിൽ വച്ചിരിക്കുന്നു
ലോകത്തിൽ ആകെയുൽപ്പാദിപ്പിക്കുന്നതിന്റെ 70-76 ശതമാനം കാച്ചിൽ കൃഷി ചെയ്യുന്നത് നൈജീരിയയിൽ ആണ്. 1985 -ലെ ഭക്ഷ്യകാർഷികസംഘടനയുടെ റിപ്പോർട്ട് പ്രകാരം, നൈജീരിയ 15 ലക്ഷം ഹെക്ടർ കാച്ചിൽ കൃഷിയിലൂടെ 183 ലക്ഷം ടൺ കാച്ചിൽ ആണ് ഉൽപ്പാദിപ്പിക്കുന്നത്. ഇത് ആഫ്രിക്കയിലെ കാച്ചിൽ ഉൽപ്പാദനത്തിന്റെ 73.8 ശതമാനമാണ്. 2008 ആയപ്പോഴേക്കും 1985 -ലെ ഉൽപ്പാദനത്തിന്റെ ഇരട്ടിയായി നൈജീരിയയിലെ കാച്ചിലിന്റെ വിളവ്. US$5.654 ബില്ല്യൺ മൂല്യമുള്ള 350 ലക്ഷം ടൺ ആയിരുന്നു 2008 -ലെ നൈജീരിയയിലെ കാച്ചിൽ കൃഷിയുടെ അളവ്. താരതമ്യത്തിനായി 2008 -ൽ കാച്ചിൽക്കൃഷിയിൽ രണ്ടാംസ്ഥാനത്തുള്ള ഐവറി കോസ്റ്റിന്റെയും മൂന്നാമതുള്ള ഘാനയുടെയും ഉൽപ്പാദനം കേവലം 69 ലക്ഷം ടണ്ണും 48 ലക്ഷം ടണ്ണുമായിരുന്നു. ലോകത്തെ കാച്ചിൽ ഉൽപ്പാദനത്തിന്റെ 70 ശതമാനവും, ഏതാണ്ട് 2837000 ഹെക്ടറുകളിലായി 170 ലക്ഷം ടൺ കാച്ചിൽ ആണ് നൈജീരിയയിൽ കൃഷി ചെയ്യുന്നത്.

ഏതാണ്ട് 600 ഓളം സ്പീഷിസുകൾ ഉള്ള *[[കാച്ചിലുകൾ|കാച്ചിലുകളിൽ]]*, ആറെണ്ണമാണ് സാമ്പത്തികമായി പ്രാധാന്യമുള്ളത്. *Dioscorea rotundata* (വെള്ള ഗിനിക്കാച്ചിൽ), *[[കാച്ചിൽ|Dioscorea alata]]* (മഞ്ഞക്കാച്ചിൽ), *[[അടതാപ്പ്|Dioscorea bulbifera]]* (അടാതാപ്പ്),* Dioscorea esculant* (ചൈനക്കാച്ചിൽ), *Dioscorea dumetorum* (മൂവിലക്കാച്ചിൽ) എന്നിവയാണവ. ഇവയിൽ *Dioscorea rotundata* (വെള്ളക്കാച്ചിലും) *Dioscorea alata* (കാച്ചിലും) ആണ് നൈജീരിയയിലെ ഏറ്റവും സാധാരണമായ ഇനങ്ങൾ. നൈജീരിയയിലെ തീരപ്രദേശങ്ങളിലെ മഴക്കാടുകളിലും പുൽമേടുകളിലും ഇവ കൃഷി ചെയ്യുന്നു.

ദിവസേന 200 കാലറി ഊർജ്ജം നൽകുന്നത്ര കാച്ചിൽ നൈജീരിയയിലെയും പശ്ചിമാഫ്രിക്കയിലെയും ജനങ്ങാൾ കഴിക്കുന്നുണ്ട്. നൈജീരിയയിൽ പലയിടത്തും *കാച്ചിലാണു ഭക്ഷണം, ഭക്ഷണമാണു കാച്ചിൽ* എന്നുപോലും പറയാറുണ്ട്. ഇപ്പോഴത്തെ നൈജീരിയയിലെ ആവശ്യത്തിനു തുല്യമായത്ര കാച്ചിൽ നൈജീരിയയിൽ ഉൽപ്പാദിപ്പിക്കുന്നില്ലത്രേ. സമൂഹത്തിലും മതപരമായ കാര്യങ്ങളിലും ഒരാളുടെ കഴിവ് അളക്കുവാൻ അയാളുടെ കൈവശമുള്ള കാച്ചിലിന്റെ അളവ് ഉപയോഗിക്കാറുണ്ടത്രേ.

## അവലംബം



## പുറത്തേക്കുള്ള കണ്ണികൾ

വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:ഭക്ഷ്യയോഗ്യമായ കിഴങ്ങുകൾ ഉള്ള സസ്യങ്ങൾ

* 
*
ലൂയിസ് ടോംലിൻസൺ

ഒരു ബ്രിട്ടീഷ് ഗായകനും ഗാനരചയിതാവും അഭിനേതാവുമാണ് **ലൂയിസ് വില്ല്യം ടോംലിൻസൺ** (ജനനം 24 ഡിസംബർ 1991)
ബ്രിട്ടീഷ് ബാലസംഗീത സംഘം വൺ ഡയറക്ഷനിലെ അംഗമാണ്.

## അവലംബം

വർഗ്ഗം:1991-ൽ ജനിച്ചവർ
മീലിയ

മഹാഗണിയുടെ കുടുംബമായ, മീലിയേസീയിലെ ഒരു ജനുസാണ് മീലിയ (Melia). ഗ്രീക്കുനാമമായ μηλια -യിൽ നിന്നും തിയോഫ്രാസ്റ്റസ് (c. 371 – c. 287 BC) ഈ നാമം ഉപയോഗിച്ചുതുടങ്ങിയത്. മീലിയയിലെ ഇലകളോടു സദൃശ്യമുള്ള *Fraxinus ornus* നാണ് അദ്ദേഹം ഈ പേരു നൽകിയത്.

## തെരഞ്ഞെടുത്ത സ്പീഷിസുകൾ

: വിവരങ്ങൾ ശേഖരിച്ച ഇടങ്ങൾ : 
### മുൻപ് ഇവിടെ ഉണ്ടായിരുന്നവ
**[[Azadirachta excelsa]]* (Jack) M.Jacobs (as *M. excelsa* Jack)
**[[Azadirachta indica]]* A.Juss. (as *M. azadirachta* L.)
**[[Cipadessa baccifera]]* (Roth) Miq. (as *M. baccifera* Roth)
**[[Dysoxylum parasiticum]]* (Osbeck) Kosterm. (as *M. parasitica* Osbeck)
**[[Sandoricum koetjape]]* (Burm.f.) Merr. (as *M. koetjape* Burm.f.)

## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:സസ്യജനുസുകൾ
വർഗ്ഗം:മീലിയേസീ
അക്കാനിയേസീ

ബ്രാസിക്കേൽസ് നിരയിലുള്ള പുഷ്പിക്കുന്ന സസ്യങ്ങളിലെ ഒരു കുടുംബമാണ് **അക്കാനിയേസീ (Akaniaceae).** രണ്ടു ജനുസുകളിലായി രണ്ടു സ്പീഷിസു മരങ്ങൾ മാത്രമേ ഈ കുടുംബത്തിലുള്ളൂ. *അകാനിയ*യും *[[ബ്രെറ്റ്സ്ച്ചനെയ്ഡെറ|ബ്രെട്‌ഷ്നേഐഡിയ]]*യും ആണ് അവ. ചൈന, വിയറ്റ്‌നാം, തായ്‌വാൻ, കിഴക്കേ ആസ്ത്രേലിയ എന്നിവിടങ്ങളിൽ ആണ് ഇവ കണ്ടുവരുന്നത്. 

## സ്പീഷിസുകൾ
**[[Akania bidwillii]]* (turnipwood) - വടക്കുകിഴക്കേ ആസ്ത്രേലിയ
**[[Bretschneidera sinensis]]* - തെക്കേ ചൈന, തായ്‌വാൻ, തായ്‌ലാന്റ്, വിയറ്റ്‌നാം

## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:സസ്യകുടുംബങ്ങൾ
ഡോട്ടർ ഓഫ് എർത്ത് (നോവൽ)

അമേരിക്കൻ എഴുത്തുകാരിയും പത്രപ്രവർത്തകയും ആയ ആഗ്നസ് സ്മെഡ്‌ലി 1929ൽ രചിച്ച ആത്മകഥാപരമായ നോവലാണ് **ദ ഡോട്ടർ ഓഫ് എർത്ത്.**

വർഗ്ഗം:ഇംഗ്ലീഷ് നോവലുകൾ
ഒപ്പിലിയേസീ

ലഘുചിത്രം|അഗോണാന്ദ്ര ബ്രസീലിയൻസിസ്
11 ജനുസുകളിലായി, അറിയപ്പെടുന്ന 33 സ്പീഷിസുകൾ ഉള്ള സപുഷ്പികളിലെ ഒരു സസ്യകുടുംബമാണ് **ഒപ്പിലിയേസീ (Opiliaceae)**.  ഉഷ്ണമേഖലകളിൽ കാണുന്ന വൃക്ഷങ്ങളാണ് ഇവ. പല ജനുസുകളിലും പരാദസസ്യങ്ങൾ കാണാറുണ്ട്. അമേരിക്കയിൽ കാണുന്ന ഏക ജനുസായ അഗോണാന്ദ്രയാണ് (Agonandra) എണ്ണം കൊണ്ടും വലിപ്പം കൊണ്ടും ഏറ്റവും വലിയ ജനുസ്.

## അവലംബം

## പുറത്തേക്കുള്ള കണ്ണികൾ
* Opiliaceae  in L. Watson and M.J. Dallwitz (1992 onwards). *[http://delta-intkey.com/angio/ The families of flowering plants] : descriptions, illustrations, identification, information retrieval.* Version: 2 June 2006. http://delta-intkey.com  
* Opiliaceae at Parasitic Plants 
* NCBI Taxonomy Browser

* 
* 

വർഗ്ഗം:യൂഡികോട് കുടുംബങ്ങൾ
വർഗ്ഗം:സസ്യകുടുംബങ്ങൾ
വർഗ്ഗം:ഒപ്പിലിയേസീ
വർഗ്ഗം:സന്റാലലേസ്
ചിരനെല്ലൂർ

കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് **ചിരനെല്ലൂർ**. 

## ജനസംഖ്യ
2001 ലെ സെൻസസ് പ്രകാരം ചിരനെല്ലൂരിലെ ആകെയുള്ള ജനസംഖ്യ 8866 ആണ്. അതിൽ 4232 പുരുഷന്മാരും 4634 സ്ത്രീകളും ആണ്. 

## വിദ്യാലയങ്ങൾ
*സെൻ്റ് ജോസഫ് LP 🏫 സ്ക്കൂൾ ചിറനെല്ലൂർ.
അൽ അമീൻ ഹൈ സ്കൂൾ കേച്ചേരി.
* GOVT .LP🏫 സ്കൂൾ കേച്ചേരി.
*ജ്ഞാന പ്രകാശിനി UP 🏫 സ്കൂൾ കേച്ചേരി.
 അസ്സിസ്സി ഇ എം എസ് തലക്കോട്ടുകര സ്കൂൾ
* സെന്റ് ജോസഫ് എൽ പി സ്കൂൾ
* ശ്രീ മൂകാംബിക വിദ്യാനികേതൻ
* നിർമ്മല മാതാ കോൺവെന്റ് സ്കൂൾ

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
പാർശ്വഫലം

വൈദ്യ ചികിൽസയിൽ ഉദ്ദേശിക്കാതെ ഭവിക്കുന്ന ഫലത്തെയാണ് സൈഡ് ഇഫക്ട് (side effect ) അഥവ പാർശ്വ ഫലം എന്നു പറയുന്നത്.  അങ്ങനെ   ഭവിക്കുന്ന ഫലം രോഗിക്ക് ഗുണം ചെയ്തേക്കാം എങ്കിലും ഏറിയകൂറും, പാർശ്വ ഫലം അനിഷ്ടകരവും, പ്രതികൂലാവസ്ഥ സൃഷ്ടിക്കുന്നവയുമാണ് . പാർശ്വ ഫലങ്ങൾ സംജാതമാവുന്നത് മുഖ്യ ചികിൽസയെ താൽകാലികമായങ്കിലും തടസ്സപ്പെടുത്തുകയും ചെയ്യുന്നു.

പാർശ്വ ഫലം മുഖ്യ ചികിൽസയ്ക്ക് നിദാനമാവുന്ന സന്ദർഭങ്ങളുമുണ്ട്. ഉദാഹരണത്തിനു ശരീരത്തിന്റെ ഉൾഭാഗങ്ങൾ വീക്ഷിക്കാനായിരുന്നു ആദ്യം  എക്സ് റേ ഉപയോഗിച്ചിരുന്നത്. എന്നാൽ എക്സ് റേ രശ്മികൾ ശരീര കോശങ്ങളെ നശിപ്പിക്കുന്നു എന്നത് പിൽക്കാലത്ത് തിരിച്ചറിഞ്ഞു. അതിനു ശേഷമാണ് അവയുടെ കോശ നശീകരണ വശം അർബുദ കോശങ്ങളെ നശിപ്പിക്കാൻ ഉപയോഗിക്കാം എന്ന് കണ്ടെത്തിയത്. ഇന്ന് റേഡിയോ തെറാപ്പി അർബുദ രോഗ ചികിൽസയുടെ അവിഭാജ്യ ഭാഗമാണ്.

## പാർശ്വ  ഫലം : തരം തിരിവ്.
പാർശ്വ ഫലങ്ങളുടെ സങ്കീർണ്ണതയും സംഭവ്യതയും കണക്കിലെടുത്ത് അവയെ പലതായി തിരിക്കുന്നു.
# അതിസാധാരണ പാർശ്വ ഫലങ്ങൾ - പത്തിൽ ഒരാളിൽ പ്രകടമാവുന്നു. >=1/10
# സാധാരണ പാർശ്വ ഫലങ്ങൾ- 1മുതൽ 10 ശതമാനം വരെ- >=1/100 and =1/1000 and <1/100
# അപൂർവ്വം –ആയിരത്തിലൊന്ന് മുതൽ പതിനായിരത്തിൽ ഒന്ന് വരെ 1/10000 and <1/1000
# അത്യപൂർവ്വം –പതിനായിരത്തിൽ ഒരാളോ അതിലും കുറച്ച് മാത്രമോ പ്രകടമാവുന്നത്. <1/10000

വർഗ്ഗം:വൈദ്യശാസ്ത്രം
Www.അണുകുടുംബം.com

***Www.അണുകുടുമ്പം.com*** 2002-ൽ ഇറങ്ങിയ ഓ. എസ്. ഗിരീഷ് സംവിധാനം ചെയ്ത ഒരു മലയാളചലച്ചിത്രമാണ്. അത് നിർമ്മിച്ചത് ആലപ്പി അഷറഫാണ്. ചലച്ചിത്രത്തിൽ അഭിനയിച്ച പ്രമുഖ അഭിനേതാക്കളിൽ സുരേഷ് ഗോപി, അശ്വിൻ തമ്പി, കൊച്ചിൻ ഹനീഫ, ഹരിശ്രീ അശോകൻ എന്നിവർ പെടുന്നു. ചലച്ചിത്രത്തിന്റെ സംഗീതസംവിധാനം നടത്തിയത് സഞ്ജീവ് ലാലും സഞ്ജീവ് രാമനുമായിരുന്നു.

## അഭിനേതാക്കൾ
*സുരേഷ് ഗോപി (ഇരട്ട വേഷത്തിൽ)
*ശ്രീ അഷ്വിൻ തമ്പി
*കൊച്ചിൻ ഹനീഫ
*ഹരിശ്രീ അശോകൻ
*ഇന്നസെന്റ്
*കോട്ടയം നസീർ
*ആതിര കൃഷ്ണ
*കൽപ്പന
*കുണ്ടറ ജോണി
*ജഗതി ശ്രീകുമാർ
*നാദിർഷാ

## അവലംബം

## പുറത്തേക്കുള്ള കണ്ണികൾ

വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:2002-ൽ പുറത്തിറങ്ങിയ ചലച്ചിത്രങ്ങൾ
തെക്കുംകര

കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് **തെക്കുംകര**. 

## ജനസംഖ്യ
2001 ലെ സെൻസസ് പ്രകാരം തെക്കുംകരയിലെ ആകെയുള്ള ജനസംഖ്യ 14236 ആണ്. അതിൽ 6697പുരുഷന്മാരും 7539 സ്ത്രീകളും ആണ്. 

## വിദ്യാലയങ്ങൾ
* ജി എച്ച് എച്ച് എസ് മച്ചാട്
* അമ്പലപ്പാട് യു പി സ്കൂൾ, തെക്കുംകര
* എൻ എസ് എസ് പബ്ളിക്ക് സ്കൂൾ
* ആശാനിലയം സ്പ്യഷൽ സ്കൂൽ
* ഗവണ്മെന്റ് ഹയർ സെക്കന്ററി സ്കൂൾ

## അവലംബം

വർഗ്ഗം:തൃശ്ശൂർ ജില്ലയിലെ  ഗ്രാമങ്ങൾ
കൂർത്ത മൂക്കൻ ഗിത്താർമത്സ്യം

കടൽ വാസിയായ ഒരു മൽസ്യമാണ് **കൂർത്ത മൂക്കൻ ഗിത്താർമത്സ്യം ** അഥവാ **Sharpnose Guitar Fish. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.

## അവലംബം

## പുറത്തേക്കുള്ള കണ്ണികൾ
*Catalogue of Life listing

## ഇതും കാണുക
കേരളത്തിലെ മൽസ്യങ്ങളുടെ പട്ടിക
നാൻനിങ്ങ്സോറസ്

അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഒരു ദിനോസർ ആണ് **നാൻനിങ്ങ്സോറസ് **. ഫോസ്സിൽ കണ്ടു കിട്ടിയിട്ടുള്ളത് ചൈനയിൽ നിന്നും ആണ്.

## കുടുംബം
ഹദ്രോസറോയിഡ് കുടുംബത്തിൽ പെട്ട ഇവ ഈ വിഭാഗത്തിലെ ആദ്യ കാല ദിനോസറുകളിൽ ഒന്നാണ്.

## അവലംബം

## പുറത്തേക്കുള്ള കണ്ണികൾ
*http://www.prehistoric-wildlife.com/species/n/nanningosaurus.html 
വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
ചന്ദ്രനാഥ് ക്ഷേത്രം

ബംഗ്ലാദേശിലെ സീതാകുണ്ഡയ്ക്ക് അരികിലുള്ള ഒരു കുന്നിൻ മുകളിലെ ക്ഷേത്രമാണ് **ചന്ദ്രനാഥ് ക്ഷേത്രം** (). ഇതൊരു ശക്തി പീഠമായാണ് കണക്കാക്കപ്പെടുന്നത്. ഈ ക്ഷേത്രം ഒരു തീർത്ഥാടന കേന്ദ്രമാണ്. പല പുരാതന കൃതികളിലും ഈ സ്ഥലം പരാമർശിക്കപ്പെടുന്നുണ്ട്. ത്രിപുരയിലെ രാജാവ് ധന്യ മാണിക്യൻ ഇവിടുത്തെ ശിവന്റെ വിഗ്രഹം തന്റെ നാട്ടിലേയ്ക്ക് കൊണ്ടുപോകാൻ ശ്രമം നടത്തിയെങ്കിലും പരാജയപ്പെട്ടു. 

## ചരിത്രത്തിലെ പരാമർശങ്ങൾ
രാജമാലയിൽ 800 വർഷങ്ങൾക്ക് മുൻപ് രാജ ബിശ്വംബർ സുർ എന്നയാൾ ചന്ദ്രനാഥിൽ കടൽ മാർഗ്ഗം എത്താൻ ശ്രമിച്ചു എന്ന് രേഖപ്പെടുത്തിയിട്ടുണ്ട്. ഇദ്ദേഹം ഗൗറിലെ അടിസൗറിന്റെ പുത്രനായിരുന്നു. നിഗം കല്പതരുവിൽ കവിയായ ജയദേവ് ചന്ദ്രനാഥിൽ കുറച്ചുകാലം താമസിച്ചിരുന്നു എന്ന് രേഖപ്പെടുത്തിയിട്ടുണ്ട്.  ത്രിപുരയുടെ ഭരണകർത്താവായ ധന്യ മാണിക്യന്റെ കാലത്ത് ചന്ദ്രനാഥിൽ ധാരാളം ധനം നേർച്ചയായി ലഭിച്ചിരുന്നു. ശിവന്റെ പ്രതിമ ഈ ക്ഷേത്രത്തിൽ നിന്നും തന്റെ നാട്ടിലേയ്ക്ക് കൊണ്ടുപോകുവാൻ ധന്യ മാണിക്യൻ ശ്രമിച്ചുവെങ്കിലും പരാജയപ്പെട്ടു.

## ഐതിഹ്യം
ശിവന്റെ ആദ്യ ഭാര്യയായിരുന്നു സതി എന്നാണ് വിശ്വാസം. സതിയുടെ പുനർജന്മമാണ് പാർവ്വതി. ദക്ഷ രാജാവിന്റെ മകളായിരുന്നു സതി. തന്റെ പിതാവ് ദക്ഷൻ നടത്തിയ യാഗത്തിലെ അഗ്നി കുണ്ഡത്തിൽ ചാടിയാണ് സതി ആത്മഹത്യ ചെയ്തത്. യാഗത്തിൽ ക്ഷണിക്കാതെ തന്നെയും തന്റെ ഭർത്താവിനെയും അപമാനിച്ചു എന്ന ദുഃഖത്താലാണ് സതി ഇപ്രകാരം ചെയ്തത്. തന്റെ ഭാര്യയുടെ മരണത്തിൽ ദു:ഖിതനായ ശിവൻ സതിയുടെ മൃതദേഹം തോലിലേറ്റി ലോകം ചുറ്റി താണ്ഡവനൃത്തമാടി. ഈ സാഹചര്യത്തിൽ അസ്വസ്ഥനായ വിഷ്ണു തന്റെ സുദർശനചക്രമുപയോഗിച്ച് സതിയുടെ മൃതദേഹം 51 കഷണങ്ങളായി മുറിച്ചു. ശരീര ഭാഗങ്ങൾ വീണ സ്ഥലത്തെല്ലാം പിൽക്കാലത്ത് ശക്തി പീഠം എന്ന പേരിൽ ശിവനും സതിയ്ക്കുമായി ക്ഷേത്രങ്ങൾ നിർമിച്ചു എന്ന് വിശ്വസിക്കുന്നവരുണ്ട്. ഇവ പ്രധാന തീർത്ഥാടന കേന്ദ്രങ്ങളാണ്. ശക്തി പീഠങ്ങൾ എന്നാണ് ഇവ അറിയപ്പെടുന്നത്. പാകിസ്താൻ, ബംഗ്ലാദേശ്, ശ്രീ ലങ്ക, നേപ്പാൾ എന്നീ രാജ്യങ്ങളിലും, ഇന്ത്യയിലും ശക്തി പീഠങ്ങളുണ്ട്. ദേവി, ശക്തി എന്നിവ സതിയുടെ മറ്റ് പേരുകളാണ്. വിഷ്ണുവിന്റെ അനുഗ്രഹത്തോടെ സതി ഹിമവാന്റെ മകളായി ജനിക്കുകയും അതിനാൽ പാർവ്വതി (പർവ്വതത്തിന്റെ പുത്രി) എന്ന പേര് ലഭിക്കുകയും ചെയ്തു. മൃഗശീർഷ മാസത്തിലാണ് പാർവ്വതി ജനിച്ചത്. ഇത് ശിവരാത്രി ആയി ആഘോഷിക്കപ്പെടുന്നു.

## ശക്തി പീഠം

ശക്തി പീഠങ്ങളിൽ ഒന്നാണ് ചന്ദ്രനാഥ് ക്ഷേത്രം എന്നാണ് കണക്കാക്കപ്പെടുന്നത്. ശക്തി ആരാധനയുടെ പ്രധാന കേന്ദ്രങ്ങളാണ് ശക്തി പീഠങ്ങൾ. ദക്ഷ യാഗവും സതിയുടെ ആത്മഹത്യയും സംബന്ധിച്ചുള്ള ഐതിഹ്യങ്ങളാണ് ശക്തി പീഠങ്ങളുടെയും അവിടങ്ങളിലെ ആരാധനയുടെയും പിന്നിൽ. ശക്തി പീഠങ്ങൾ സതീ ദേവിയുടെ ക്ഷേത്രങ്ങളാണ്. ആര്യാവർത്തത്തിൽ ശിവൻ സതിയുടെ മൃതദേഹവുമായി ദുഃഖാർത്തനായി അലഞ്ഞ കഥയുമായാണ് ശക്തി പീഠങ്ങളെ ഭക്തർ ബന്ധിപ്പിക്കുന്നത്. സംസ്കൃതത്തിലെ 51 അക്ഷരങ്ങളുമായും ബന്ധമുള്ള 51 ശക്തി പീഠങ്ങളുണ്ട്. എല്ലാ ക്ഷേത്രങ്ങളിലും ശക്തിയുടെയും  കാലഭൈരവന്റെയും ആരാധന നടക്കുന്നുണ്ട്. സതീദേവിയുടെ ശരീരത്തിൽ നിന്ന് വലത് കൈ വീണത് ഇവിടെയാണെന്നാണ് സങ്കൽപ്പം. ഭവാനി എന്ന പേരിലാണ് ശക്തി ഇവിടെ അറിയപ്പെടുന്നത്.

## സീതാകുണ്ഡം
സീതാകുണ്ട പട്ടണം () ഈ ക്ഷേത്രത്തിനടുത്താണ്. 36,650 ആണ് ഇവിടുത്തെ ജനസംഖ്യ. ചന്ദ്രനാഥ് ക്ഷേത്രം കൂടാതെ ഇവിടെ ഒരു ബുദ്ധക്ഷേത്രവുമുണ്ട്. അടുത്തായി ചൂടുവെള്ളം വരുന്ന ഒരു ഉറവയുമുണ്ട്.

## അവലംബം
വാറ്റ് ഫോ

**വാറ്റ് ഫോ** (, ), തായ്‍ലാൻറിലെ ബാങ്കോക്കിലുള്ള ഒരു ബുദ്ധക്ഷേത്രമാണ്. ഫ്രാ നഖോണ് ജില്ലയിലാണ് അതിപ്രശസ്തമായി ഈ ബുദ്ധക്ഷത്രം. ഗ്രാൻഡ് പാലസിന് തെക്കായി രത്തനകോസൻ ദ്വീപിലാണ്  ഇതു സ്ഥിതി ചെയ്യുന്നത്.  ഈ ക്ഷേത്രത്തിൻറെ ഔദ്യോഗിക നാമം **വാറ്റ് ഫ്ര ചെതുഫോൺ വിമോൽമാങ്ക്ലറാറം രാജ്വരമഹാവിഹാരൺ എന്നാണ്.** പൊതുവായി വാറ്റ് ഫ്രോ എന്നു വിളിക്കുന്നു.
## Site plan

## ഇതും കാണുക

*List of Buddhist temples in Thailand
*Thai temple art and architecture
*Wat Phra Kaew
*Wat Arun

## അവലംബം

## കൂടുതൽ വായനയ്ക്ക്
*
*
*
*
## ബാഹ്യ ലിങ്കുകൾ

* Official site in English
* Video guide to Wat Pho
മഹാ നഖോൺ

തായ്‍ലൻറിലെ ബാങ്കോക്കിൽ, സിലോം/സതോൻ സെൻട്രൽ ബിസിനസ് ഡിസ്ട്രിക്റ്റിൽ സ്ഥിതി ചെയ്യുന്ന അംബരചുംബിയായ ഒരു കെട്ടിടമാണ് **മഹാ നഖോൺ** (). 2016 ആഗസ്റ്റിലാണ് പ്രവർത്തനമാരംഭിച്ചത്.  ഉയരമുള്ള ഈ കെട്ടിടം തായ്‍ലാൻറിലെ ഏറ്റവും ഉയരമുള്ള കെട്ടിടമാണ്. ഇതിന് ആകെ 77 നിലകളുണ്ട്.

## അവലംബം

## പുറം കണ്ണികൾ

*Official website
*The Ritz-Carlton Residences, Bangkok Official website
*
*PACE Development Corporation PLC website
*Facebook page with ongoing construction updates
*Article "MahaNakhon, pixelised building of Bangkok"
ഫാരൽ വില്യംസ്

ഒരു അമേരിക്കൻ ഗായകനും, റാപ്പറും, ഗാനരചയിതാവും, റെക്കോർഡ് നിർമ്മാതാവും, ഫാഷൻ ഡിസൈനറും, സംരംഭകനുമാണ് **ഫാരെൽ ലാൻസിലോ വില്യംസ്** (/ fəˈrɛl /; ജനനം: ഏപ്രിൽ 5, 1973). ഉറ്റ ചങ്ങാതിയായ ചാഡ് ഹ്യൂഗോയ്‌ക്കൊപ്പം അദ്ദേഹം 1990 കളുടെ തുടക്കത്തിൽ ഹിപ് ഹോപ്പ്, ആർ & ബി പ്രൊഡക്ഷൻ കൂട്ടായ്മയായ ദി നെപ്റ്റ്യൂൺസ് രൂപീകരിച്ചു. 1999-ൽ അദ്ദേഹം ഹ്യൂഗോ, ഷേ ഹേലി എന്നിവരോടൊപ്പം ചേർന്ന് രൂപീകരിച്ച നേർഡ് (N.E.R.D) എന്ന ബാൻഡിന്റെ പ്രധാന ഗായകനായി.

വില്യംസ് തന്റെ ആദ്യ സോളോ ആൽബമായ ഇൻ മൈ മൈൻഡ് 2006 ൽ പുറത്തിറക്കി. 2013 ൽ റോബിൻ തിക്കും ടിഐയും ചേർന്നുള്ള "ബ്ലർഡ് ലൈൻസ്" എന്ന ഗാനത്തിൽ അദ്ദേഹം പ്രത്യക്ഷപ്പെട്ടു, കൂടാതെ അദ്ദേഹത്തിന്റെ "ഹാപ്പി" എന്ന ഗാനം 2013 ൽ പുറത്തിറങ്ങിയ ഡെസ്പിക്കബിൾ മി 2 എന്ന ചിത്രത്തിന്റെ ശബ്‌ദട്രാക്കിന്റെ പ്രധാന സിംഗിൾ ആയിരുന്നു. അതേ വർഷം തന്നെ ഡാഫ്റ്റ് പങ്കിന്റെ "ഗെറ്റ് ലക്കി" എന്ന സിംഗിളിലും വില്യംസ് ഭാഗമായി. ഈ ഗാനം മികച്ച റെക്കോർഡ്, മികച്ച പോപ്പ് ഡ്യുവോ / ഗ്രൂപ്പ് പ്രകടനം എന്നിവക്കുള്ള 56-ാമത് ഗ്രാമി അവാർഡ് നേടി. അദ്ദേഹത്തിന്റെ രണ്ടാമത്തെ ആൽബം ഗേൾ 2014 ൽ പുറത്തിറങ്ങി.
 
നിരവധി അംഗീകാരങ്ങളും നാമനിർദ്ദേശങ്ങളും വില്യംസിന് ലഭിച്ചിട്ടുണ്ട്. മൂന്ന് പ്രൊഡ്യൂസർ ഓഫ് ദി ഇയർ, നോൺ-ക്ലാസിക്കൽ (ഒന്ന് നെപ്റ്റ്യൂണിലെ അംഗമെന്ന നിലയിൽ) എന്നിവയടക്കം 13 ഗ്രാമി അവാർഡുകൾ അദ്ദേഹം നേടിയിട്ടുണ്ട്. 2014 ൽ മികച്ച "ഹാപ്പി" (ഡെസ്പിക്കബിൾ മി 2 ൽ നിന്ന്) ഒറിജിനൽ ഗാനത്തിനും, 2017 ൽ ഹിഡൻ ഫിഗേഴ്സ് എന്ന ചിത്രത്തിന്റെ നിർമ്മാതാവെന്ന നിലയിലും രണ്ടുതവണ അക്കാദമി അവാർഡ് നാമനിർദേശവും അദ്ദേഹത്തിന് ലഭിച്ചു.  

## അവലംബം

വർഗ്ഗം:1973-ൽ ജനിച്ചവർ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:ജീവിച്ചിരിക്കുന്നവർ
മോൻ ഭാഷ

ലഘുചിത്രം
**മോൻ ഭാഷ**(,; , ,മ്യാൻമറിലും തായ്‌ലാന്റിലും വസിക്കുന്ന മോൻ ജനത സംസാരിക്കുന്ന ആസ്‌ട്രോഏഷ്യാറ്റിക് ഭാഷ കുടുംബത്തിൽ പെട്ട ഒരു ഭാഷയാണ് **മോൻ ഭാഷ - (Mon language).** ഖ്‌മെർ ഭാഷയോട് സാമ്യമുള്ള ഒരു ഭാഷയാണിത്. എന്നാൽ മറ്റു തെക്കുകിഴക്കൻ ഏഷ്യൻ ഭാഷകളെ പോലെയല്ല മോൻ ഭാഷ. ഇത് ടോണൽ ഭാഷയല്ല.
പത്തുലക്ഷത്തിന് മുകളിൽ ജനങ്ങൾ ഇക്കാലത്ത് മോൻ ഭാഷ ഉപയോഗിക്കുന്നുണ്ടെന്നാണ് കണക്ക്. ഈ അടുത്ത വർഷങ്ങളിലായി, മോൻ ഭാഷയുടെ ഉപയോഗം പ്രത്യേകിച്ച് യുവതലമുറകൾക്കിടയിൽ അതിവേഗം കുറഞ്ഞുവന്നിട്ടുണ്ടെന്നും കണക്കുകൾ വ്യക്തമാക്കുന്നു. ബർമ്മയിലെ  വിവിധ മോൻ വംശജർ ഒരു ഭാഷ മാത്രം സംസാരിക്കുന്നവരാണ്. മ്യാൻമറിൽ മോൻ സംസ്ഥാനത്താണ് മോൻ ഭാഷ കൂടുതലായി സംസാരിച്ച് വരുന്നത്. മ്യാൻമറിലെ ടനിൻതാരി പ്രവിശ്യയിലും കയിൻ സംസ്ഥാനത്തും മോൻ ഭാഷ സംസാരിക്കുന്ന ജനങ്ങളുണ്ട്.  ദക്ഷിണേഷ്യ, ദക്ഷിണപൂർവേഷ്യ, തിബെത്ത് എന്നിവിടങ്ങളിലെ മിക്ക ലിപികളുടേയും മാതൃലിപിയായ ബ്രാഹ്മി ലിപിയിൽ നിന്ന് തന്നെയാണ് മോൻ ലിപിയും ആത്യന്തികമായി ഉദ്ഭവിച്ചിരിക്കുന്നത്.
## ചരിത്രം
ബർമ്മൻ ചരിത്രത്തിലെ ഒരു പ്രധാനഭാഷയാണ് മോൻ ഭാഷ. 12ആം നൂറ്റാണ്ട് വരെ മോൻ ഭാഷ ഇർറവാഡി താഴ്‌വരയിലെ ഒരു പൊതുഭാഷയായിരുന്നു. മോൻ രാജ വംശത്തിന് കീഴിലുള്ള ലോവർ ഇർറവാഡിയിൽ മാത്രമല്ല, ബമർ ജനതയുടെ അപ്‌റിവർ പഗൻ രാജവംശത്തിലും ഈ ഭാഷ ഒരു പൊതുഭാഷയായി ഉപയോഗിച്ചിരുന്നു.
മോൻ സംസ്ഥാനത്തെ തറ്റോൺ പ്രദേശത്ത് മോൻ രാജവംശം  തകർന്നതിന് ശേഷം 1057ൽ പഗൺ രാജവംശം വരെ മോൻ ഭാഷ വ്യാപകമായി ഉപയോഗിച്ചിരുന്നു.
പഗൻ രാജാവായിരുന്ന ക്യാൻസിറ്റ്ത (ആർ. 1084-1113) മോൻ സംസ്‌കാരത്തെ ബഹുമാനിച്ചിരുന്നു. അദ്ദേഹം മോൻ ഭാഷയുടെ രക്ഷാധികാരിയായിരുന്നു. തന്റെ ഭരണകാലത്ത് അദ്ദേഹം മോൻ ലിപി ബർമ്മയിൽ പ്രയോഗവൽക്കരിച്ചിരുന്നു.
ക്യാൻസിറ്റ്തയുടെ മോൻ ഭാഷയിലുള്ള പല ലിഖിതങ്ങളും ഇപ്പോഴും ശേഷിക്കുന്നുണ്ട്. ഇക്കാലയളവിലെ മിയാസെദി ലിഖിതത്തിൽ പാലി, പിയു, മോൻ, ബർമ്മീസ് ലിപിയിൽ അക്കാലത്തെ കഥ ലിഖിതത്തിന്റെ നാലു ഭാഗത്തായി കൊത്തിവെച്ചിട്ടുണ്ട്.
എന്നിരുന്നാലും, ക്യാൻസിറ്റ്തയുടെ മരണ ശേഷം മോൻ ഭാഷയുടെ ഉപയോഗം ബമർ ജനതക്കിടയിൽ കുറഞ്ഞു. പിന്നീട് ഒരു പൊതുഭാഷ എന്ന നിലയിൽ മോൻ ഭാഷയുടെ സ്ഥാനത്ത് പിയു ഭാഷ ഉപയോഗിച്ചു തുടങ്ങി.
ആറാം നൂറ്റാണ്ട് മുതൽ 13ആം നൂറ്റാണ്ടു വരെ തായ്‌ലാന്റിലെ ദ്വാരവതിയിലുള്ള മോൻ രാജവംശത്തിന്റെ അവശിഷ്ടങ്ങളിൽ നിന്ന് മോൻ ലിപി കണ്ടെത്തിയിട്ടുണ്ട്. എന്നാൽ, ഇത് മോൻ ലിപി തന്നെയാണോ എന്ന് വ്യക്തമായിട്ടില്ല. മോൻ, മലായി, ഖ്‌മെർ ഭാഷകൾ ചേർന്ന സങ്കര ലിപിയാണോ  എന്ന കാര്യം വ്യക്തമല്ല. പിന്നീടുള്ള ലിഖിതങ്ങളും ലാവോ രാജവംശത്തേയും ഖ്‌മെർ രാജവംശം കീഴ്‌പ്പെടുത്തുകയായിരുന്നു.

പഗാൻ രാജവംശത്തിന്റെ പതനത്തിന് ശേഷം, 1287 മുതൽ 1539 വരെ നിലനിന്ന മോൻ രാജവംശമായ ഹൻതാവാഡി കിംങ്ഡത്തിന്റെ കാലത്ത് മോൻ ഭാഷ വീണ്ടും പൊതുഭാഷയായി തിരിച്ചുവന്നു. ഇന്നത്തെ ലോവർ ബർമ്മയിലായിരുന്നു ഈ രാജവംശം ഭരണം നടത്തിയിരുന്നത്. പത്തൊൻപതാം നൂറ്റാണ്ടു വരെ ലോവർ ബർമ്മയിൽ മോൻ ഭാഷ സജീവമായി നിലനിന്നു. ഇപ്പോഴും ഈ മേഖലയിൽ മോൻ ജനത ധാരാളമായി വസിക്കുന്നുണ്ട്.
1852ൽ ലോവർ ബർമ്മ ബ്രട്ടീഷ് സാമ്രാജ്യം പിടിച്ചെടുത്തതോടെ ഇതിന് മാറ്റം വന്നു. ഇർറാവാഡി ഡെൽറ്റയിൽ കൃഷി ചെയ്യാനായി ജനങ്ങളെ കുടിയേറ്റത്തിന് പ്രേരിപ്പിക്കുകയായിരുന്നു അവർ.
ബർമ്മയുടെ വിവിധ പ്രദേശങ്ങളിൽ നിന്ന് ജനങ്ങൾ കൂട്ടമായി ഈ അഴി പ്രദേശത്തേക്ക് കുടിയേറ്റം ആരംഭിച്ചു. ഇന്ത്യ, ചൈന എന്നിവിടങ്ങളിൽ നിന്ന് വരെ കുടിയേറ്റം ആരംഭിച്ചതോടെ, മോൻ ഭാഷയുടെ രണ്ടാം ഘട്ടത്തിന് ശേഷമുള്ള പദവി പിൻതള്ളപ്പെട്ടു.
ബ്രിട്ടീഷ് കൊളോണിയൽ ഭരണകാലത്ത് മോൻ ഭാഷ ക്ഷയിച്ചു. 1948ൽ ബർമ്മയ്ക്ക് സ്വാതന്ത്ര്യം ലഭിച്ചതിന് ശേഷം മോൻ ഭാഷ സംസാരിക്കുന്നവരുടെ എണ്ണം കുറയുകയായിരുന്നു.

## അവലംബം

വർഗ്ഗം:ഭാഷകൾ
വർഗ്ഗം:ബർമ്മയിലെ ഭാഷകൾ
വർഗ്ഗം:തായ്‌ലാന്റിലെ ഭാഷകൾ
വർഗ്ഗം:ആസ്ട്രോ-ഏഷ്യാറ്റിക് ഭാഷകൾ
മുണ്ടിഞ്ചിയേസീ

മാൽവേൽസ് നിരയിൽപ്പെട്ട ഒരു സപുഷ്‌പി സസ്യകുടുംബമാണ് **മുണ്ടിഞ്ചിയേസീ (Muntingiaceae)**. ഇവയിൽ ആകെയുള്ള മൂന്നുജനുസുകളിൽ ഓരോ സ്പീഷിസുകൾ മാത്രമേ ഉള്ളൂ. *Dicraspidia*, *[[ജമൈക്കൻ ചെറി|Muntingia]]*, *Neotessmannia *എന്നിവയാണ് ആ ജനുസുകൾ. മരങ്ങളായ ഇവ അമേരിക്കയിലെ ഉഷ്ണമേഖലാവാസികളാണ്. ഭക്ഷ്യയോഗ്യമായ പഴങ്ങൾ ഉള്ള *[[ജമൈക്കൻ ചെറി|സിങ്കപ്പൂർ ചെറി (Muntingia calabura)]]* ഉഷ്ണമേഖലാ രാജ്യങ്ങളിൽ എല്ലാം തന്നെ എത്തിയിട്ടുണ്ട്. ഈ കുടുംബത്തിലെ മറ്റു രണ്ടു സ്പീഷിസുകൾ *Dicraspidia donnell-smithii* യും *Neotessmannia uniflora* യും ആണ്. ഇതിൽ രണ്ടാമത്തേതിനെപ്പറ്റി സൂക്ഷിച്ചുവച്ചിട്ടുള്ള മാതൃകകളിൽ നിന്നും മാത്രമേ അറിവു ലഭിച്ചിട്ടുള്ളൂ.

## അവലംബം



## പുറത്തേക്കുള്ള കണ്ണികൾ
* Muntingiaceae  in L. Watson and M.J. Dallwitz (1992 onwards).  The families of flowering plants: descriptions, illustrations, identification, information retrieval. 
* 
* 

വർഗ്ഗം:മാൽവേൽസ്
വർഗ്ഗം:സസ്യകുടുംബങ്ങൾ
സൌഹൃദച്ചീര

ഇല ഭക്ഷ്യയോഗ്യമായ ഒരു ചെടിയാണിത്.ഇതിന്റെ ഇല തോരനുണ്ടാക്കാൻ ഉപയോഗിക്കുന്നു.അലങ്കാരച്ചെടിയുമാണ്.

വർഗ്ഗം:ചീരകൾ
വർഗ്ഗം:അലങ്കാരസസ്യങ്ങൾ
ഇഷ്ടി (സംസ്കൃത ചലച്ചിത്രം)

2016 ലെ ഗോവ അന്താരാഷ്ട്ര ചലച്ചിത്രമേളയിൽ ഉദ്ഘാടന ചിത്രമായി പ്രദർശിപ്പിച്ച സംസ്കൃത ചലച്ചിത്രമാണ് **ഇഷ്ടി**. ദീർഘകാലം സംസ്കൃത അധ്യാപകനായിരുന്ന പ്രഭയാണ് ഈ ചിത്രത്തിന്റെ സംവിധായകൻ. മലയാള കവി അക്കിത്തം ആദ്യമായി ഗാനരചന നടത്തിയ ചിത്രം കൂടിയാണിത്. രാജ്യാന്തര മൽസരവിഭാഗത്തിലും ഇഷ്ടി മൽസരിക്കുന്നുണ്ട്. കേരളത്തിന്റെ അന്തർദേശീയ ചലച്ചിത്രോത്സവത്തിൽ  തെരഞ്ഞെടുക്കാത്തത് വിവാദമായിരുന്നു.

## പ്രമേയം
1930കളിൽ വി.ടി. ഭട്ടതിരിപ്പാട് നടത്തിയ ചെറുത്തുനിൽപ്പിന്റെ ചുവടുപിടിച്ചാണ് ഇഷ്ടി നിർമ്മിച്ചിരിക്കുന്നത്. നമ്പൂതിരി സമുദായത്തിൽ നിലനിന്നിരുന്ന അനാചാരങ്ങൾക്കെതിരെ 1930കളിലുണ്ടായ ചെറുത്തുനിൽപുകളുടെ കഥയാണ് ഈ സിനിമ പറയുന്നത്. അകത്തളങ്ങളിൽ അടിച്ചമർത്തപ്പെടുന്നവരുടെ കഥ ഒരു പെൺകുട്ടിയുടെ കാഴ്ചപ്പാടിലൂടെ അവതരിപ്പിക്കുകയാണ് ഈ ചിത്രത്തിൽ. 
## അഭിനേതാക്കൾ
നെടുമുടി വേണു, ആതിരപട്ടേൽ എന്നിവരണ് പ്രധാന കഥാപാത്രങ്ങളെ അവതരിപ്പിക്കുന്നത്.  ലക്ഷ്മി ഗോപകുമാർ, എ. അനൂപ്, പി.ആർ. ജിജോയ്, പ്രജില, മീനാക്ഷി, പ്രീജ മധുസൂദനൻ, വാസൻ, ടി.എം. ദയാനന്ദൻ, തുടങ്ങിയവരും ചിത്രത്തിലുണ്ട്. 
ബി.ജെ.പി. വിരുദ്ധ രാഷ്ട്രീയമുള്ളതിനാലാണ് ദേശീയ അവാർഡ് ലഭിക്കാതെപോയതെന്ന് ചിത്രത്തിന്റെ എഡിറ്റർകൂടിയായ ബി. ലെനിൻ അഭിപ്രായപ്പെട്ടിരുന്നു. 
## അവലംബം


വർഗ്ഗം:സംസ്കൃതചലച്ചിത്രങ്ങൾ
വർഗ്ഗം:കേരളത്തിൽ നിർമ്മിക്കപ്പെട്ട അന്യഭാഷാചലച്ചിത്രങ്ങൾ
ആൽബേൻ ഡബ്ല്യൂ. ബർക്ക്ലേ

1949 മുതൽ 1953 വരെ അമേരിക്കൻ ഐക്യനാടുകളുടെ മുപ്പത്തഞ്ചാമത്തെ വൈസ് പ്രസിഡന്റായിരുന്നു **ആൽബേൻ .ഡബ്ല്യൂ. ബർക്ക്ലേ**
**Alben William Barkley** (; നവംബർ 24, 1877 – ഏപ്രിൽ 30, 1956) കെന്റക്കിയിൽനിന്നുമുള്ള ഒരു അഭിഭാഷകനായിരുന്നു അദ്ദേഹം. ലിബറൽ നിലപാടുള്ള ഡെമോക്രാറ്റിക് പാർട്ടി അംഗമായിരുന്ന അദ്ദേഹം യു.എസ് സെനറ്റ് അംഗമായും , യു.എസ് കോൺഗ്രസ് അംഗമായും തെരഞ്ഞെടുക്കപ്പെട്ടിട്ടുണ്ട്.

## അവലംബം

വർഗ്ഗം:അമേരിക്കൻ വൈസ് പ്രസിഡന്റുമാർ
വർഗ്ഗം:1877-ൽ ജനിച്ചവർ
വർഗ്ഗം:1956-ൽ മരിച്ചവർ
പേരകം

കേരളത്തിലെ തൃശൂർ ജില്ലയിലുള്ള ഒരു പട്ടണമാണ് പേരകം. 

## ജനസംഖ്യ
2001 ലെ ഇന്ത്യൻ സെൻസസ് പ്രകാരം പേരകത്തെ ആകെയുള്ള ജനസംഖ്യ 10356 ആണ്.   മൊത്തം ജനസംഖ്യയുടെ 47% പുരുഷന്മാരും 53% സ്ത്രീകളൂമാണ്. ദേശീയ ശരാശരി സാക്ഷരത 59.5% ആണ്, അതിലും കൂടുതൽ ആണ് പേരകത്തെ ജനങ്ങളുടെ സാക്ഷരത, 84%. പുരുഷന്മാരുടെ സാക്ഷരത 85 ആണ്. സ്ത്രീകളുടേത് 84 ഉം. ആകെയുള്ള ജനസംഖ്യയുടെ 11% ആറ് വയസിൽ താഴെയുള്ള കുട്ടികളാണ്. 

## വിദ്യാലയം
* എ യു പി സ്കൂൾ, പേരകം
* ജി എൽ പി എസ് കരയൂർ, പേരകം

## അവലംബം
വാട്ടരോഗം

പച്ചക്കറിവിളകളെ ബാധിക്കുന്ന ഒരു രോഗമാണ് വാട്ടരോഗം. സ്യൂഡോ മോണാസ് സോളാനേസിയാറം എന്നയിനം ബാക്റ്റീരിയം ആണ് ഇതിനുകാരണം. രോഗാണുബാധയേറ്റാൽ ഒരാഴ്ചകൊണ്ട് ചെടി വാടി നശിക്കുന്നു. വെള്ളത്തിന്റെ ദൗർലഭ്യം മൂലം ചെടികൾക്ക് സംഭവിക്കുന്ന വാടൽപോലെയാണ് ലക്ഷണം കണ്ടുതുടങ്ങുക. ക്രമേണ ഇലകൾ വാടി ചെടി ഉണങ്ങിനശിക്കുന്നു.

വർഗ്ഗം:സസ്യരോഗങ്ങൾ
പേൾ ഗൌറാമി

**പേൾ ഗൌറാമി** (*Trichopodus leerii*) തെക്കുകിഴക്കനേഷ്യയിൽ കാണപ്പെടുന്ന ഒരു മത്സ്യ വംശം ആണ്.

ഈ വർഗ്ഗത്തിലും മത്സ്യങ്ങൾ ഏകദേശം  വരെ വലുപ്പം വയ്ക്കുന്നവയാണ്. ഇവയ്ക്ക് തവിട്ടു കലർന്ന വെള്ളി നിറമാണ്. ശരീരം മുഴുവൻ മുത്തിന്റെ ആകൃതിയിലുള്ള അലങ്കാരവുമുണ്ട്. ശരീരത്തിന് ഒത്ത നടുവിലൂടെ, മത്സ്യത്തിൻറ തലയുടെ ഭാഗത്തു നിന്നാരംഭിക്കുന്ന കറുത്ത വരയും കാണാം. ഈ വര വാൽഭാഗത്തേയ്ക്കെത്തുമ്പോൾ ക്രമേണ നേർത്തു വരുന്നു. ഈ മത്സ്യത്തിന് ലെയ്സ് ഗൌറാമി, മോസയ്ക് ഗൌറാമി എന്നിങ്ങനെ മറ്റു ചില പേരുകളുമുണ്ട്.

മറ്റു വർഗ്ഗങ്ങളിലുള്ള ഗൌറാമി മത്സ്യങ്ങളെപ്പോലെ തന്നെ ഇവയുടെ ആൺമത്സ്യം വലിപ്പം കൂടിയവും പെൺമത്സ്യങ്ങളേക്കാൾ വർണ്ണാഭവുമായിരിക്കും. ആൺ മത്സ്യങ്ങൾക്ക് പ്രജനനകാലത്ത് അവയുടെ കഴുത്തിനു സമീപമുള്ള ഭാഗങ്ങളിൽ ശോഭാമയമായി ഓറഞ്ചുനിറം വ്യാപിച്ചിരിക്കും. ഇത് ഇണയെ ആകർഷിക്കുന്നതിനുള്ള ഉപായമാണ്. ഈ ഓറഞ്ചു നിറം ചെകിളയുടെ ഭാഗത്തേയ്ക്കും വ്യാപിച്ചു കാണാറുണ്ട്.

## പ്രധാന വാസസ്ഥലങ്ങൾ
പേൾ ഗൌറാമിയുടെ ജന്മദേശം തായ്‍ലാൻറ്, മലേഷ്യ, ഇന്തോനേഷ്യ എന്നീ രാജ്യങ്ങളാണ്. ഇവയെ സുമാത്രായ്ക്കും, ബോർണിയോ ദ്വീപുകൾക്കു സമീപവും കാണാവുന്നതാണ്. ആഴം കുറഞ്ഞ ചതുപ്പു നിറഞ്ഞ പ്രദേശങ്ങളിലാണ് ഇവയെ കൂടുതലായി കണ്ടുവരുന്നത്.

## വളർത്തു മത്സ്യം
ഒരു ജോഡി പേൾ ഗൌറാമികളെ വീടുകളിൽ വളർത്തുന്നതിന് ഏകദേശം 120 ലിറ്റർ (30 ഗാലൻ) വെള്ളം ഉൾക്കൊള്ളുന്ന ഗ്ളാസ് ടാങ്കാണ് അഭികാമ്യം. ചെറിയ ടാങ്കുകൾ ഇത്തരം മത്സ്യങ്ങൾക്ക അനുയോജ്യമല്ല. ബന്ധനത്തിലകപ്പെട്ട മത്സ്യങ്ങൾ സാധാരണയായി അസ്വസ്തതയും ആക്രമണസ്വഭാവവും കാണിക്കാറുണ്ട്. ടാങ്കിലെ താപനില 22 മുതൽ 28°C (72&#x2013;82F) വരെയായി നിയന്ത്രിച്ചു നിറുത്തേണ്ടതുണ്ട്. ടാങ്കിന് വേണ്ട രീതിയിൽ പ്രകാശം, ഫിൽറ്റർ സംവിദാനം എന്നവ ഉണ്ടായിരിക്കേണ്ടതാണ്. ഈ ശുദ്ധജലമത്സങ്ങള വളരെക്കാലം ജീവിക്കുന്നവയാണ്. 

## അവലംബം
ശാരദാ പീഠ്

**ശാരദാ പീഠ്** (IAST: Śārada Pīṭh, Urdu: ), ഔദ്യോഗികമായി ഇന്ത്യയുടെയും, പാകിസ്താൻ അന്യായമായി കൈവശം വച്ചിരിക്കുന്നതുമായ കാശ്മീർ പ്രദേശത്തെ "**ശാരദ**" എന്ന വില്ലേജിലെ ഒരു അമ്പലമാണ്. ഇത് വെടിനിറുത്തൽ രേഖയ്ക്കു തൊട്ടടുത്തായിട്ടാണ്. ഈ അമ്പലത്തിലെ പ്രതിഷ്ഠ സരസ്വതി (ശാരദ) ദേവിയാണ്. നീലം നദിയുടെ തീരത്ത് പാകിസ്താൻ കൈപ്പിടിയിലാക്കിയ ഇന്ത്യൻ പ്രദേശത്താണ് ഇതു സ്ഥിതി ചെയ്യുന്നത്.

## അവലംബം

വർഗ്ഗം:സരസ്വതി ക്ഷേത്രങ്ങൾ
വർഗ്ഗം:നശിപ്പിക്കപ്പെട്ട ക്ഷേത്രങ്ങൾ
വർഗ്ഗം:പാകിസ്താന്റെ ചരിത്രം
ശ്രീ സ്വാമിനാരായൺ മന്ദിർ, കറാച്ചി

**ശ്രീ സ്വാമിനാരായൺ മന്ദിർ** () പാകിസ്താനിലെ കറാച്ചിയിലുള്ള ഒരു ഹൈന്ദവ ആരാധനാലയമാണ്.
അന്നാമിറ്റെ പർവ്വതനിര

തെക്കു കിഴക്കേ ഏഷ്യയിൽ വടക്ക് ഭാഗം ചൈനവരെയും,കിഴക്ക് ചൈനാ സമുദ്രം വരെയും വ്യപിച്ചു കിടക്കുന്ന ഇന്തോ-ചൈനയുടെ കിഴക്കൻ ഭാഗത്ത് സ്ഥിതിചെയ്യുന്ന പർവ്വത നിരയാണ് **അന്നാമിറ്റെ പർവ്വതനിര -  Annamite Range**. ഇത് **അന്നാമീസ് പർവ്വതങ്ങൾ (Annamese Mountains)** എന്നും അറിയപ്പെടുന്നുണ്ട്. ലാവോസ്, വിയറ്റ്‌നാം, വടക്കു കിഴക്കൻ കംബോഡിയയുടെ ഒരു ചെറിയ പ്രദേശം അടക്കം ഏകദേശം 1100 കിലോമീറ്റർ (680 മൈൽ) വ്യാപിച്ചുകിടക്കുകയാണ് ഈ പർവ്വതനിര.

വിയറ്റനാമീസ് ഭാഷയിൽ ഇത് Dãy Trường Sơn, ലാവോസ് ഭാഷയിൽ Xai Phou Luang (ພູ ຫລວງ) എന്ന പേരിലും ഫ്രഞ്ച് ഭാഷയിൽ  Chaîne Annamitique എന്ന പേരിലുമാണ് ഈ പർവ്വതം അറിയപ്പെടുന്നത്. 

ഇവയ്ക്ക് പുറമെ, Annamese Range, Annamese Mountains, Annamese Cordillera, Annamite Mountains and Annamite Cordillera തുടങ്ങിയ വിശേഷണങ്ങളിലും ഇത് അറിയപ്പെടുന്നുണ്ട്.
2,819 മീറ്റർ (9,242 അടി) ഉയരമുള്ള ഫൗ ബിയ ( Phou Bia) ആണ്‌ അന്നാമിറ്റെ പർവ്വതനിരയിലെ ഏറ്റവും ഉയരം കൂടിയ കൊടുമുടി.
2720 മീറ്റർ ഉയരമുള്ള ഫു സായി ലായി ലെൻഗ്, 2589 മീറ്റർ ഉയരമുള്ള ന്‌ഗോക് ലിൻഹ് (ന്‌ഗോക് പാൻ) ആണ് എന്നിവയാണ് ഈ പർവ്വത നിരയിലെ ഉയരമുള്ള മറ്റു കൊടുമുടികൾ.
ഇതിൽ, ന്‌ഗോക് ലിൻഹ് മധ്യവിയറ്റനാമിലെ വടക്കൻ പടിഞ്ഞാറൻ വക്കിലായി സ്ഥിതിചെയ്യുന്നു.
വിയറ്റ്‌നാമീസ് തീരത്തിന് സമാരമായാണ് അനാമിറ്റെ പർവ്വതനിര നിലകൊള്ളുന്നത്. സൗത്ത് ചൈന നദിയുടെ വിയറ്റ്‌നാമിന്റെ ഇടുങ്ങിയ തീരത്ത് നിന്ന് മെകോങ് നദിയെ വേർത്തിരിക്കുന്ന ഒരു ചെറിയ വളവുണ്ട് ഇതിന്. 
പർവ്വതത്തിന്റെ മിക്ക ഭാഗങ്ങളും ലാവോയുടെ ഭാഗത്താണ്. പർവ്വത നിരയുടെ കിഴക്കൻ ചെരിവ് കുത്തനെ ഉയർന്നാണ് നിൽക്കുന്നത്. ഇവിടെ നിരവധി ചെറു നദികൾ ഒലുച്ചുപോവുന്നുണ്ട. 
പർവ്വത നിരയുടെ പടിഞ്ഞാറൻ ചെരുവ് വളരെ ശാന്തമാണ്. ഉയർന്ന് നിരപ്പായ ഭൂമിയാണ് ഇവിടെ. മൂന്ന് പ്രധാന പീഠഭൂമികളുണ്ട് ഈ പർവ്വത നിരക്ക്. വടക്ക് ഭാഗം  മുതൽ തെക്കോട്ട്, ഫൗനി പീഠഭൂമി, നകായി പീഡഭൂമി, ബൊലവെൻ പീഠഭൂമി എന്നിവയാണവ.

## പരിസ്ഥിതിവിജ്ഞാനം
അന്നാമിറ്റെ പർവ്വത നിര ഇപ്പോൾ പ്രധാനപ്പെട്ട് ഉഷ്ണ മേഖല കാലികമായ വനവും ആഗോള പാരിസ്ഥിതിക മേഖലയുമാണ്. ശുദ്ധജലം ലഭ്യമാവുന്നതും മറൈൻ  പാരിസ്ഥിതിക പ്രദേശവുമാണ് ഇത്.
തെക്ക്‌-കിഴക്ക് ഏഷ്യയിൽ കരയാൽ മാത്രം ചുറ്റപ്പെട്ടു കിടക്കുന്ന ലവോസ്. കുന്നുകളും മലകളും നിറഞ്ഞ നിരപ്പല്ലാത്ത ഭൂപ്രകൃതിയാണ് ഇവിടത്തേത്. 2,817 മീറ്റർ (9,242 അടി) ഉയരമുള്ള ഫൗ ബിയ ആണ്‌ ഉയരം കൂടിയ കൊടുമുടി. പടിഞ്ഞാറ് വശത്തുള്ള മീകോങ്ങ് നദി തയ്‌ലാൻഡുമായുള്ള അതിർത്തിയുടെ ഭൂരിഭാഗമായി കിടക്കുന്നു. അത്പോലെ കിഴക്ക്‌വശത്ത് അന്നാമിറ്റെ പർവ്വതനിര വിയറ്റ്നാമുമായുള്ള അതിർത്തി നിർണ്ണയിക്കുന്നു.
വടക്കൻ അന്നാമിറ്റെ വനങ്ങളും തെക്കൻ അന്നാമിറ്റെ വനങ്ങളും മഴയോട് കൂടിയ നിത്യഹരിത വനങ്ങളാണ്.
ഈ പർവ്വത നിര അപൂർവ്വ ഇനം ജീവികളുടെ വാസസ്ഥലമാണ്. അന്നാമിറ്റെ മുയൽ, കൃഷ്ണമൃഗം, പൈഗാത്രിസ് ഗണത്തിൽ പെട്ട കുരങ്ങായ ഡൗക് ലങ്കുർ, വലിയ കാട്ടുപോത്ത്, ചൈനീസ് ഈനാംപേച്ചി, ഇൻഡോചൈനീസ് ടൈഗർ എന്നിവയുടെ വാസകേന്ദ്രമാണ് അന്നാമിറ്റെ പർവ്വതനിരകൾ.

## ചരിത്രം

അന്നാമിറ്റെ പർവ്വതത്തിലെ മിക്ക് ഉയർന്ന പ്രദേശങ്ങളും വിയറ്റ്‌നാമിലെ മധ്യ ഹൈലാൻഡും ഇരുപതാം നൂറ്റാണ്ടിന്റെ തുടക്കത്തിൽ ഗോത്ര ന്യൂനപക്ഷങ്ങളുടെ വാസസ്ഥലമായിരുന്നു. 1976 മുതൽ 1990വരെ ഇവിടങ്ങളിൽ ജനസംഖ്യ 60 ലക്ഷം വരെ (താമസക്കാർ) ഉണ്ടായിരുന്നുവെന്നാണ് കണക്ക്. ഈ േേഹറേഞ്ചുകളിൽ ഏറ്റവും കൂടതൽ വസിച്ചിരുന്ന പ്രാദേശിക വംശീയ ഗോത്രമായ കിൻഹ് ജനതയാണ്.

## പുറം കണ്ണികൾ

* BBC In Pictures: Uncovering Viet Nam's secret wildlife
*Cat Tien National Park
*Paleoanthropology in mainland Southeast Asia; Tam Hang, Laos
*Malaria in Montagnard country in Vietnam (French)

## അവലംബം

വർഗ്ഗം:പർവ്വതനിരകൾ
ജി എഡിറ്റ്

ഗ്നു/ലിനക്സ് ഗ്നോം പണിയിട സംവിധാനത്തിൽ സ്വതേ ഉള്ള ടെക്സ്റ്റ് എഡിറ്ററാണ് **ജി എഡിറ്റ്**. ആർക്കം എളുപ്പത്തിൽ ഉപയോഗിക്കാവുന്ന ലളിതമായ ഒരു സോഫ്റ്റ്‌വെയറാണ് ഇത്. സോഫ്റ്റ്‌വെയറുകളുടെ സ്രോതസ്സ് കോഡ് എഡിറ്റ് ചെയ്യാൻ സഹായിക്കുന്ന ചില ഉപകരണങ്ങളും ഇതിലുണ്ട്. ജി എഡിറ്റ് ഒരു സ്വതന്ത്ര സോഫ്റ്റ്‌വെയറാണ്. വിന്റോസ് ഒ.എസിലും മാക്ക് ഒ.എസിലും ജി എഡിറ്റ് പ്രവർത്തിക്കും.

വർഗ്ഗം:സ്വതന്ത്ര സോഫ്റ്റ്‌വെയർ
വിം (എഴുത്തുപകരണം)

**വിം**(/vɪm/; Vi IMproved എന്നതിന്റെ ഒരു ചുരുക്കരൂപം) യുണിക്സിനുള്ള ഒരു സ്വതന്ത്രവും ഓപ്പൺ സോഴ്‌സ്, സ്‌ക്രീൻ അധിഷ്ഠിത ടെക്സ്റ്റ് എഡിറ്റർ പ്രോഗ്രാമാണ്. ബിൽ ജോയിയുടെ വിയുടെ(vi)മെച്ചപ്പെടുത്തിയ ക്ലോണാണിത്. യൂണിക്സിൽ ഉപയോഗിച്ച് കൊണ്ടിരുന്ന വി.ഐ. എന്ന സോഫ്റ്റ്‌വെയറിന്റെ പരിഷ്കരിച്ച പതിപ്പാണ് വിം. കമാന്റ് ലൈനിൽ കമാന്റ് ലൈൻ സോഫ്റ്റ്‌വെയറായും ഗ്രാഫിക്കൽ യൂസർ ഇന്റർ ഫെയിസിൽ പ്രത്യേക സോഫ്റ്റ്‌വെയറായും വിം പ്രവർത്തിക്കുന്നു.വിമ്മിന്റെ രചയിതാവ്, ബ്രാം മൂലേനാർ, പേഴ്സണൽ കമ്പ്യൂട്ടറായ അമിഗ യിൽ ലഭ്യമായ സ്റ്റീവി ടെക്സ് എഡിറ്റർ പോർട്ടിൽ നിന്നാണ് വിം ഉരുത്തിരിഞ്ഞത്, ഇത് 1991-ൽ പൊതുജനങ്ങൾക്കായി ഒരു പതിപ്പ് പുറത്തിറക്കി. വിം ഒരു കമാൻഡ്-ലൈൻ ഇന്റർഫേസിൽ നിന്നും ഒരു ഗ്രാഫിക്കൽ യൂസർ ഇന്റർഫേസിൽ ഒരു സ്വതന്ത്ര ആപ്ലിക്കേഷനായും ഉപയോഗിക്കുന്നതിന് രൂപകൽപ്പന ചെയ്തിട്ടുള്ളതാണ്. യുഗാണ്ടയിലെ കുട്ടികൾക്ക് സംഭാവന നൽകുന്നത് പരിഗണിക്കാൻ സോഫ്റ്റ്‌വെയർ ആസ്വദിക്കുന്ന ഉപയോക്താക്കളെ പ്രോത്സാഹിപ്പിക്കുന്ന ചില ചാരിറ്റിവെയർ ക്ലോസുകൾ ഉൾപ്പെടുന്ന വിം ലൈസൻസിന് കീഴിലാണ് വിം പുറത്തിറക്കുന്നത്. ഗ്നൂ ജിപിഎൽ(GNU GPL)പതിപ്പ് 2.0 അല്ലെങ്കിൽ അതിനുശേഷമുള്ള പരിഷ്‌ക്കരിച്ച പകർപ്പുകൾ വിതരണം ചെയ്യാൻ അനുവദിക്കുന്ന ഒരു പ്രത്യേക വ്യവസ്ഥയിലൂടെ വിം ലൈസൻസ് ഗ്നൂ(GNU) ജനറൽ പബ്ലിക് ലൈസൻസുമായി പൊരുത്തപ്പെടുന്നു.

അമിഗയ്ക്ക്(Amiga)വേണ്ടി പുറത്തിറങ്ങിയതുമുതൽ, ക്രോസ്-പ്ലാറ്റ്ഫോം ഡെവലപ്മെന്റ് മറ്റ് പല സിസ്റ്റങ്ങളിലും ഇത് ലഭ്യമാക്കിയിട്ടുണ്ട്. 2006-ൽ, ലിനക്സ് ജേർണൽ വായനക്കാർക്കിടയിൽ ഏറ്റവും ജനപ്രീതിയുള്ള എഡിറ്ററായി ഇത് തിരഞ്ഞെടുക്കപ്പെട്ടു;2015-ൽ സ്റ്റാക്ക് ഓവർഫ്ലോ ഡെവലപ്പർ സർവേ ഇത് മൂന്നാമത്തെ ഏറ്റവും ജനപ്രിയമായ ടെക്സ്റ്റ് എഡിറ്ററായും 2019-ൽ അഞ്ചാമത്തെ ജനപ്രിയ വികസന പരിതസ്ഥിതിയായും കണ്ടെത്തി. 2019-ൽ അഞ്ചാമത്തെ ഏറ്റവും ജനപ്രീതിയുള്ള ഡെവലപ്മെന്റ് എൺവയൺമെന്റും ആണിത്.
## ചരിത്രം
വിമ്മിന്റെ മുൻഗാമി, സ്റ്റീവി (വിഐ താൽപ്പര്യക്കാർക്കുള്ള ST എഡിറ്റർ), 1987-ൽ അറ്റാരി എസ്ടി(Atari ST)ക്ക് വേണ്ടി ടിം തോംപ്സൺ സൃഷ്ടിച്ചതാണ് കൂടാതെ ടോണി ആൻഡ്രൂസും ജി.ആർ. (ഫ്രെഡ്) വാൾട്ടർ എന്നിവരും ഇതിൽ പ്രവർത്തിച്ചു.

സ്റ്റീവിയെ അടിസ്ഥാനമാക്കി, ബ്രാം മൂലേനാർ 1988-ൽ അമിഗ കമ്പ്യൂട്ടറിനായി വിമ്മിൽ പ്രവർത്തിക്കാൻ തുടങ്ങി, 1991-ൽ ആദ്യത്തെ പൊതു റിലീസ് (Vim v1.14).

ആദ്യ റിലീസ് സമയത്ത്, "വിം" എന്ന പേര് "വിഐ ഇമിറ്റേഷൻ(Vi IMitation)" എന്നതിന്റെ ചുരുക്കെഴുത്തായിരുന്നു, എന്നാൽ 1993-ൽ ഇത് "വിഐ ഇംപ്രൂവ്ഡ്(Vi IMproved)"എന്നായി മാറി.

## അവലംബം
വർഗ്ഗം:സ്വതന്ത്ര സോഫ്റ്റ്‌വെയർ
ജി ന്യുമെറിക്ക്

ഗ്നോം പണിയിടത്തിലുള്ള ഒരു സ്വതന്ത്ര സ്പ്രെഡ് ഷീറ്റ് സോഫ്റ്റ്‌വെയറാണ് **ജി ന്യുമെറിക്ക്**. 2001 ഡിസംബർ 31 നാണ് ഇത് ആദ്യമായി പുറത്തിറങ്ങിയത്. ജി.പി.എൽ ലൈസൻസിൽ പുറത്തിറങ്ങുന്ന ജി ന്യുമെറിക്ക് മൈക്രസോഫ്റ്റ് എക്സലിന് ബദലായി തുടങ്ങിയ സ്വതന്ത്ര സോഫ്റ്റ്‌വെയർ പ്രൊജക്റ്റാണ്. സി.എസ്.വി, എക്സൽ (xls, xlsx) തുടങ്ങി പല രൂപത്തിലുള്ള സ്പ്രെഡ് ഷീറ്റുകളിൽ നിന്ന് ഉള്ളടക്കം ഇറക്കുമതി ചെയ്യാനും ഉള്ള ഉള്ളടക്കം വിവിധ രുപത്തിൽ സൂക്ഷിക്കാനും കെൽപ്പുള്ള സോഫ്റ്റ്‌വെയറാണിത്.
## അവലംബം

വർഗ്ഗം:സ്വതന്ത്ര സോഫ്റ്റ്‌വെയർ
വൈഡൂര്യം

നവരത്നങ്ങളിൽ ഒന്നാണ് **വൈഡൂര്യം**. (സംസ്കൃതത്തിൽ മാർജ്ജാരനയനം, വൈഡൂര്യ (बैडूर्य)  ആംഗലേയത്തിൽ Chrysoberyl - cats-eye) 
വൈഡൂര്യം എന്നത് ബറിലിയത്തിൻറെ ഒരു അലുമിനേറ്റായ 'ക്രിസോസോബറിൽ' ആണ്. ഇതിൻറെ കാഠിന്യം 8.5 ഉം ആപേക്ഷിക സാന്ദ്രത ഏകദേശം 3.75 ഉം ആകുന്നു.

BeAl2O4 സമവാക്യത്തോടുകൂടിയ ബെറിലിയത്തിന്റെ അലുമിനേറ്റാണ് ധാതു അല്ലെങ്കിൽ രത്നം ക്രിസോബെറിൻ.   ക്രിസോബെറിൻ എന്ന പേര് ഗ്രീക്ക് പദങ്ങളായ χρυσός ക്രിസോസ്, βήρυλλος ബെറിലോസ് എന്നിവയിൽ നിന്നാണ് ഉരുത്തിരിഞ്ഞത്. അതായത് "സ്വർണ്ണ-വെളുത്ത സ്പാർ". അവയുടെ പേരുകളിൽ സമാനത ഉണ്ടെങ്കിലും, ക്രിസോബെറിൽ ബെറിൽ എന്നിവ തികച്ചും വ്യത്യസ്തമായ രണ്ട് രത്നക്കല്ലുകളാണ്. എന്നിരുന്നാലും അവയിൽ രണ്ടും ബെറിലിയം അടങ്ങിയിരിക്കുന്നു. കൊറണ്ടം (9), ടോപസ് (8) എന്നിവയ്ക്കിടയിലുള്ള ധാതു കാഠിന്യത്തിന്റെ തോത് മോസ് സ്കെയിലിൽ 8.5 ആണ്. ഏറ്റവും കഠിനമായ മൂന്നാമത്തെ പ്രകൃതിദത്ത രത്നമാണ് ക്രിസോബെറിൻ.

## അവലംബം

വർഗ്ഗം:നവരത്നങ്ങൾ
ബട്ടൂര

ഒരു ഉത്തരേന്ത്യന് ഭക്ഷണ വിഭവമാണ് ബട്ടൂര.

## ചേരുവകൾ

* ഗോതമ്പുപൊടി- ഒരു കപ്പ്
* മൈദമാവ് - ഒരു കപ്പ്
* റവ-  4 ടേബിൾ സ്പൂൺ
* തൈർ -4 ടേബിൾ സ്പൂൺ
* റീഫൈൻഡ് ഓയിൽ -2 ടേബിൾ സ്പൂൺ
* ചൂടുവെള്ളം -മുക്കാൽ കപ്പ്
* യീസ്റ്റ് -2 ടീസ്പൂൺ
* പഞ്ചസാര -1 ടീസ്പൂൺ
* ഉപ്പ്  -അര ടീസ്പൂൺ
* എണ്ണ (വറുക്കുന്നതിന്)

## പാകം ചെയ്യുന്ന വിധം
1.മുക്കാൽ കപ്പ് ചെറു ചൂടു വെള്ളത്തിൽ 2 ടീസ്പൂൺ യീസ്റ്റും ഒരു ടീസ്പൂൺ പഞ്ചസാരയും ചേർത്ത് 10 മിനിട്ട് വയ്ക്കുക.

2.ഗോതമ്പ്,മൈദ ,റവ,ഉപ്പ്  എന്നിവ പാത്രത്തിലെടുത്ത് അതിലേയ്ക്ക് റീഫൈൻഡ് ഓയിൽ തൈരു, പൊങ്ങിവന്ന യീസ്റ്റ് ഇവ ചേർത്ത് മയമുള്ള മാവ് തയ്യാറാക്കി വയ്ക്കുക.ഈ മാവ് നനഞ്ഞതുണുകൊണ്ട് ഒരു മണിക്കൂർ മൂടി വെയ്ക്കണം.

3.പൊങ്ങിവന്ന മാവ് ഒന്നുകൂടിക്കുഴച്ച് 8 സമഭാഗങ്ങളായി തിരിക്കുക.

4.ഇത് ഓരോന്നും മൈദ മാവിൽ മുക്കി നേരിയ കനത്തിൽ പരത്തുക. (5 ഇഞ്ച് വ്യാസം) പിന്നീട് ചൂടായ എണ്ണയിലേയ്ക്ക് ഇട്ട ശേഷം തവികൊണ്ട് അമർത്തിപ്പിടിച്ചാൽ പഫ് ചെയ്ത് കിട്ടും. വീണ്ടും മറിച്ചിട്ട ശേഷം കോരി എടുക്കുക.

## അവലംബം

## External links

*''Bhatura'' recipe 
*http://www.tarladalal.com/Chole-Bhature-2810r

വർഗ്ഗം:വെജിറ്റേറിയൻ വിഭവങ്ങൾ
വ:ഭക്ഷണപദാർത്ഥങ്ങൾ
വർഗ്ഗം:ഇന്ത്യൻ ഭക്ഷണവിഭവങ്ങൾ
സർജിക്കൽ സ്ട്രൈക്ക്

കൃത്യതയാർന്ന സൈനിക ആക്രമണ തന്ത്രമാണ് **സർജിക്കൽ സ്ട്രൈക്ക്**. ആക്രമിക്കപ്പെടുന്ന ശത്രുവ്യൂഹം, കെട്ടിടങ്ങൾ, വാഹനങ്ങൾ , തുടങ്ങിയവയ്ക്കല്ലാതെ മറ്റാന്നിനും നാശമോ, ഹാനിയോ ഏൽപ്പിക്കാതെ (minimum or no collateral damage) ഉദ്ദിഷ്ട പ്രഹരണ ലക്ഷ്യം കൈവരിക്കുന്നതിനേയാണ് സർജിക്കൽ സ്ട്രൈക്ക് എന്ന് വിശേഷിപ്പിക്കുന്നത്.

## സർജിക്കൽ സ്ടൈക്കിന്റെ സവിശേഷതകൾ
# അപ്രതീക്ഷിതവും പൊടുന്നനേയും ഉള്ളതായിരിക്കും 
# ലക്ഷ്യം കൃത്യമായും മുൻകൂട്ടി തീരുമാനിച്ചുറച്ചതായിരിക്കും
# സൈന്യേതര ആളുകൾക്കോ, തന്ത്രപരമല്ലാത്ത കെട്ടിടങ്ങൾക്കോ, സാധാരണ ജനജീവിതത്തിനോ കേടുപാടുകളോ നാശമോ സംഭവിക്കാതെയിരിക്കണം ശത്രുവിനു പ്രഹരമേൽപ്പിക്കേണ്ടത്. 
# സർജിക്കൽ സ്ട്രൈക്ക് വ്യോമാക്രമണമോ, പാരച്യൂട്ട് വിദഗ്ദ്ധ സേനയോ (air drop special ops) കാലാൾ ആക്രമണമോ, (ground troops), അതിവിദഗ്ദ്ധ സൈന്യവ്യൂഹമോ (special troops), ഏതുമാവാം.

## അതികൃത്യ ബോംബിംഗും ചുരുൾ ബോംബിംഗും.
അതികൃത്യ ബോമ്പിംഗ് (Precision Bombing) ലക്ഷ്യത്തെ മാത്രം പ്രഹരിക്കുന്നു. ചുറ്റിനുമുള്ള കെട്ടിടങ്ങൾക്കൊ ജനത്തിനോ ഹാനി സംഭവിക്കാറില്ല.

ചുരുൾ ബോമ്പിഗ് അഥവാ  (carpet bombing) കാർപ്പറ്റ് ബോമ്പിംഗ് – പറക്കുന്ന വിമാനത്തിൽ നിന്നും ആയിരക്കണക്കിനു ബോംബുകൾ വർഷിക്കുന്ന തന്ത്രമാണ് കാർപറ്റ് ബൊംമ്പിംഗ്. പരവതാനി ചുരുൾ അഴിച്ചാൽ എന്നപോലെയാണ് ബോമ്പുകൾ വീഴുന്നത്. ഒരു വലിയ ഭൂവിസ്തൃതിയിൽ ആകെ നാശം വിതയ്ക്കുകയും വലിയ ജനവിഭാഗത്തിനു ജീവഹാനിയോ പരിക്കോ ഏൽപ്പിക്കുകയും ചെയ്യുന്നതാണ് ഈ വിദ്യ. അതികൃത്യ ബോംബിംഗ് സർജിക്കൽ സ്ട്രൈക്കായി വിനിയോഗിക്കാറുണ്ട്.കാർപറ്റ് ബോംബിംഗ് സർജിക്കൽ സ്ട്രൈക്കിൽ പെടില്ല.

## സർജിക്കൽ സ്ട്രൈക്ക് ഉദാഹരണങ്ങൾ
# 1981- ഇറാക്കിലെ ഒസിറാക്ക് (Osirak) ആണവനിലയം ഇസ്രാഇൽ തകർത്തത്.
# 1976 – യുഗാണ്ടയിലെ ഇന്റ്ബീ (Entebbe) ആക്രമിച്ച് സ്വന്തം പൗരന്മാരെ മോചിപ്പിക്കാൻ ഇസ്രാഈൽ നടത്തിയ ആക്രമണം.
# അൽ ഖാഇദ കേന്ദ്രങ്ങളെ ലക്ഷ്യമിട്ട് അമേരിക്ക നടത്തിയ അനേകം ക്രൂയിസ് മിസൈൽ ആക്രമണങ്ങൾ.

## അവലംബം

വർഗ്ഗം:സൈന്യം
ചെസ്സ് (വിവക്ഷകൾ)

രണ്ട് പേർ തമ്മിൽ കളിക്കുന്ന ഒരു ബോർഡ് കളിയാണ് **[[ചെസ്സ്]]**.

**ചെസ്സ്** എന്നതുകൊണ്ട് ഉദ്ദേശിക്കുന്നത്:

## കളികൾ

### ബോർഡ് കളികൾ
* ചെസ്സ് വകഭേദങ്ങൾ:
** ചതുരംഗം - ചെസ്സിന്റെ പൂർവ്വിക രൂപം
** Hiashatar, or മംഗോളിയൻ ചെസ്സ്
** ഇന്ത്യൻ ചെസ്സ് 
** Janggi, or കൊറിയൻ ചെസ്സ്
** മാക്രുക് - തായ് ചെസ്സ്
** Shatar, or മംഗോളിയൻ ചെസ്സ്
** ഷത്രഞ്ജ് - പേർഷ്യൻ ചെസ്സ്
** Shogi, or ജാപ്പനീസ് ചെസ്സ്
** സിറ്റുയിൻ - ബർമ്മീസ് ചെസ്സ് 
** ഷിയാങ്ചി - ചൈനീസ് ചെസ്സ്

### കമ്പ്യൂട്ടർ ഗെയിമുകൾ
* GNU Chess, ഒരു സ്വതന്ത്ര സോഫ്റ്റ്‌വെയർ പ്രോഗ്രാം
* ചെസ്സ് ടൈറ്റൻസ്, വിൻഡോസ് വിസ്റ്റയിൽ പ്രവർത്തിക്കുന്ന ഒരു കമ്പ്യൂട്ടർ ഗെയിം
* Chess (Mac OS)
* Chess (Northwestern University), 1970-കളിൽ രൂപം കൊണ്ട ഒരു പ്രോഗ്രാം

## കല
* ചെസ്സ് (ചലച്ചിത്രം), ഒരു 

## ഇതും കാണുക
* ചെസ്സിന്റെ ചരിത്രം
വർഗ്ഗം:വിവക്ഷകൾ
വീതിമൂക്കൻ ഗിത്താർമത്സ്യം

കടൽ വാസിയായ ഒരു മൽസ്യമാണ് **വീതിമൂക്കൻ ഗിത്താർമത്സ്യം ** അഥവാ **Widenose Guitar Fish. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ സാദ്ധ്യതയുള്ള ജീവികൾ എന്നാണ്.

## അവലംബം

## പുറത്തേക്കുള്ള കണ്ണികൾ
*http://www.iucnredlist.org/details/60170/0

## ഇതും കാണുക
കേരളത്തിലെ മൽസ്യങ്ങളുടെ പട്ടിക

വർഗ്ഗം:ഏഷ്യയിലെ മത്സ്യങ്ങൾ